**AZƏRBAYCAN RESPUBLIKASININ NAFTALAN ŞƏHƏRİ VƏ XORVATİYA RESPUBLİKASININ İVANİÇ-QRAD ŞƏHƏRİ ARASINDA DOSTLUQ**

**VƏ ƏMƏKDAŞLIQ XARTİYASI**

Aramızda mövcud olan yüksək səviyyəli əməkdaşlığı, ölkələrimizin region və şəhərləri arasında əlaqələrin inkişafına töhfə verməkdə könüllü olduğumuzu nəzərə alaraq biz, Vüqar Novruzov, Naftalan Şəhər İcra Hakimiyyətinin başçısı və Javor Bojan Les, İvaniç-Qrad şəhərinin meri təmsil etdiyimiz şəhərlər arasındakı isti dostluq münasibətlərini inkişaf etdirmək barədə öhdəlik götürürük.

Söz veririk ki, ölkələrimiz və vətəndaşlarımız arasında bu dostluq əlaqələrini yaymağa çalışacağıq. Müxtəlif yaş qrupuna məxsus nəsillər arasında mübadilə və görüşlər vasitəsilə şəhərlərimizin sakinləri arasında humanitar, mədəni, turistik və iqtisadi əlaqələri inkişaf etdirəcəyik.

Biz birlikdə sülh şəraitində yaşamaq arzumuzu bildirir və ümid edirik ki, dünya xalqları arasında davamlı sülhün qorunmasına kömək edə biləcəyik.

Biz rəsmi olaraq bildiririk ki, hazırki Dostluq və Əməkdaşlıq Xartiyasına əsasən bu gündən etibarən Naftalan və İvaniç-Qrad şəhərləri dost və tərəfdaş şəhərlərdir.

Hər iki tərəf Dostluq və Əməkdaşlıq Xartiyasının sürətini öz ölkəsinin Xarici İşlər Nazirliyinə təqdim edəcək və Xartiyasının əslini şəxsi depozitariyasında saxlayacaq.

Dostluq və Əməkdaşlıq Xartiyası İvaniç-Qrad şəhərində 7.6.2023-cü il tarixində həm Azərbaycan, həm də Xorvat dillərində iki əsl nüsxədə imzalanmışdır, bütün mətnlər eyni qüvvəyə malikdir.

**Naftalan şəhəri adından İvaniç-Qrad şəhəri adından**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Vüqar Novruzov Javor Bojan Les**

**Naftalan Şəhər İcra İvaniç-Qrad şəhərinin meri**

**Hakimiyyətinin başçısı**