

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-25

Ivanić-Grad, 24. svibnja 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odl****uke o** **određivanju novčane pomoći djeci školske dobi**

**u 2023. godini**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **određivanju novčane pomoći djeci školske dobi u 2023. godini**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 289. stavka 7. Zakona o socijalnoj skrbi (Narodne novine, broj 18/22, 46/22, 119/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeću

**O D L U K U**

**o određivanju novčane pomoći djeci školske dobi u 2023. godini**

Članak 1.

Ovom Odlukom određuje se novčana pomoć za poboljšanje kvalitete života djece školske dobi u 2023. godini.

Korisnici prava na novčanu pomoć su djeca školske dobi, polaznici osnovne i srednje škole od 6. godine života do 18. godine života te mlađi punoljetnici do kraja 18. godine života.

Korisnici prava na novčanu pomoć najmanje 6 mjeseci prije podnošenja zahtjeva za dodjelom novčane pomoći moraju imati prijavljeno prebivalište na području Grada Ivanić-Grada.

Pravo na novčanu pomoć priznaje se korisniku u visini 50,00 eura (376,73 eura[[1]](#footnote-1)) godišnje, a ostvaruje se dostavljanjem dokaza koji upućuju na ispunjavanje uvjeta iz stavka 2. i 3. ovoga članka.

Članak 2.

Sredstva za provedbu ove Odluke osiguravaju se u proračunu Grada Ivanić-Grada.

Članak 3.

Postupak za ostvarivanje prava na novčanu pomoć za potrebe djece školske dobi starosti 6 do 18 godina života pokreće njegov roditelj/skrbnik/udomitelj podnošenjem zahtjeva upravnom odjelu Grada Ivanić-Grada nadležnom za društvene djelatnosti.

Postupak za ostvarivanje prava na novčanu pomoć za potrebe mlađeg punoljetnika starog 18 godina pokreće mlađi punoljetnik podnošenjem zahtjeva upravnom odjelu Grada Ivanić-Grada nadležnom za društvene djelatnosti.

Članak 4.

Iznos iz članka 1. stavka 4. ove Odluke isplaćivat će se na račun roditelja/skrbnika/udomitelja maloljetnog korisnika ili punoljetnog korisnika, u roku od 30 dana od dana podnošenja zahtjeva.

Članak 5.

Ova Odluka stupa na snagu osmoga dana od dana objave u Službenom glasniku Grada Ivanić-Grada, a primjenjuje se od 1. rujna 2023. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o određivanju novčane pomoći djeci školske dobi u 2023. godini |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 289. stavka 7. Zakona o socijalnoj skrbi (Narodne novine, broj 18/22, 46/22, 119/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke je odredba članka 289. stavka 7. Zakona o socijalnoj skrbi (Narodne novine, broj 18/22, 46/22, 119/22) kojom je propisano kako jedinice lokalne i područne (regionalne) samouprave odnosno Grad Zagreb mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno Zakonom, na način propisan njihovim općim aktom, ako u svom proračunu imaju za to osigurana sredstva.

Ovom Odlukom predloženom mjerom novčane pomoći djeci školske dobi u 2023. godini nastoji se poboljšati kvaliteta života djece školske dobi na području Grada Ivanić-Grada vezano uz početak nove školske godine.

Korisnici mjere su djeca školske dobi, polaznici osnovne i srednje škole starosti od 6 do 18 godina života te mlađi punoljetnici do kraja 18. godine života, koji imaju prijavljeno prebivalište na području Grada Ivanić-Grada najmanje 6 mjeseci prije podnošenja zahtjeva za novčanu pomoć.

Pravo na novčanu pomoć korisnici mjere ostvaruju jednokratno, u visini 50,00 eura godišnje isplatom na račun roditelja/skrbnika/udomitelja maloljetnog korisnika ili na račun punoljetnog korisnika.

Za provedbu ove Odluke osigurana su sredstva u proračunu Grada Ivanić-Grada za 2023. godinu u iznosu od 80.000,00 eura u okviru Programa za zdravstvo i socijalnu zaštitu Grada Ivanić-Grada.

Slijedom navedenog, Gradskom vijeću Grada Ivanić-Grada predlaže se usvajanje ove Odluke.

1. Fiksni tečaj konverzije: 1 euro = 7,53450 kuna [↑](#footnote-ref-1)