**Z A P I S N I K**

**SA 19. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 10. svibnja 2023.

19. sjednica Gradskog vijeća Grada Ivanić-Grada održana je dana 10. svibnja 2023. godine s početkom u 16,30 sati u Spomen domu Alojz Vulinec, Beliceva 1, Ivanić-Grad.

Bilješke vodi Matea Rešetar – Viša stručna suradnica za poslove Gradskog vijeća i Gradonačelnika

Prisutni članovi Gradskog vijeća:

Željko Pongrac, Željko Brezovečki Brzi, Ivica Kozjak, Irena Fučkar, Aleksandra Toth, Lovorko Matković, Mirna Češković, Milica Piličić, Miljenko Šimunović, Tibor Vuković, Maja Krnjević, Mladen Prelec

Odsutni: Slaven Barišec, Renato Mikac, Kristijan Škarica

Ostali prisutni:

1. Javor Bojan Leš – gradonačelnik Grada Ivanić-Grada
2. Tomislav Cuvaj – zamjenik gradonačelnika Grada Ivanić-Grada
3. Marina Šiprak – pročelnica Upravnog odjela za lokalnu samoupravu, pravne poslove i društvene djelatnosti
4. Dražen Hlad – pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
5. Tamara Mandić – pročelnica Upravnog odjela za financije i proračun
6. Ilijana Mišković – viši stručni suradnik – komunalni redar
7. Albina Marić – referent – komunalni redar
8. Matea Rešetar – viša stručna suradnica za poslove Gradskog vijeća i Gradonačelnika
9. Sanja Mahovlić Vučinić – direktorica trgovačkog društva Razvojna agencija IGRA d.o.o.
10. Mario Mikulić – direktor trgovačkog društva Komunalni centar Ivanić-Grad d.o.o.
11. Vjekoslav Broz – rukovoditelj Poslovne jedinice trgovačkog društva Vodoopskrba i odvodnja Zagrebačke županije d.o.o. Ivanić-Grad
12. Damir Novotny – direktor trgovačkog društva T&MC d.o.o.
13. Marko Žimbrek - Junior Consultant, trgovačko društvo T&MC d.o.o.
14. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 19. sjednicu te konstatirao kako je sjednici od ukupno 15 prisutno 10 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je sa 10 glasova za jednoglasno usvojen zapisnik sa 18. sjednice Gradskog vijeća Grada Ivanić-Grada.

Kod utvrđivanja Dnevnoga reda, predlagatelj Odluke o odobravanju subvencije režijskih troškova stanarima Modularnog drvno-tehnološkog poduzetničkog inkubatora Ivanić-Grad (MDTI) povukao je sa Dnevnoga reda točku 12. Razmatranje prijedloga i donošenje Odluke o odobravanju subvencije režijskih troškova stanarima Modularnog drvno-tehnološkog poduzetničkog inkubatora Ivanić-Grad (MDTI).

Gradsko vijeće jednoglasno je sa 10 glasova za usvojilo sljedeći

**D N E V N I R E D :**

1. **Aktualni sat**

* **Informacija komunalnog redarstva o izvršenim nalozima u prethodnom periodu**

1. **Informacija o opozivu i izboru članova Nadzornog odbora trgovačkog društva Komunalni centar Ivanić-Grad d.o.o.**
2. **Razmatranje Izvješća o radu Savjeta mladih Grada Ivanić-Grada za 2022. godinu** **i donošenje Zaključka o prihvaćanju istog**
3. **Razmatranje prijedloga i donošenje Odluke o usvajanju Strategije razvoja poljoprivrede i ruralnog prostora Grada Ivanić-Grada za razdoblje 2023. – 2030. godina**
4. **Razmatranje prijedloga i donošenje Odluke o dodjeli javnih priznanja Grada Ivanić-Grada u 2023. godini**
5. **Razmatranje prijedloga i donošenje Odluke o izradi VII. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški**
6. **Razmatranje prijedloga i donošenje:**
7. **Godišnjeg izvještaja o izvršenju Proračuna Grada Ivanić-Grada za 2022. godinu**
8. **Izvještaja o izvršenju Programa socijalnih potreba Grada Ivanić-Grada za 2022. godinu**
9. **Izvještaja o realizaciji financiranja javnih potreba u kulturi na području Grada Ivanić-Grada u 2022. godini**
10. **Izvještaja o izvršenju Programa javnih potreba u tehničkoj kulturi na području Grada Ivanić-Grada u 2022. godini**
11. **Izvještaja o izvršenju Programa javnih potreba u provedbi programa i projekata civilnog društva Grada Ivanić-Grada u 2022. godini**
12. **Izvještaja o izvršenju Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2022. godinu**
13. **Izvještaja o izvršenju Programa javnih potreba u sportu na području Grada Ivanić-Grada u 2022. godini**
14. **Izvještaja o izvršenju Programa javnih potreba u vatrogastvu i civilnoj zaštiti Grada Ivanić-Grada u 2022. godini**
15. **Izvješća o izvršenju Programa građenja objekata komunalne infastrukture na području Grada Ivanić-Grada za 2022. godinu**
16. **Izvješća o izvršenju Programa održavanja komunalne infastrukture za 2022. godinu**
17. **Izvješća o izvršenju Programa utroška sredstava šumskog doprinosa za 2022. godinu**
18. **Razmatranje prijedloga i donošenje Odluke o raspodjeli rezultata za 2022. godinu**
19. **Razmatranje prijedloga i donošenje:**

**a) Odluke o I. izmjenama i dopunama Proračuna Grada Ivanić-Grada za 2023. godinu**

**b) Odluke o izmjenama i dopunama Odluke o izvršavanju Proračuna Grada Ivanić-Grada za 2023. godinu**

**c) I. izmjena Programa socijalnih potreba Grada Ivanić-Grada za 2023. Godinu**

**d) I. izmjena i dopuna Programa javnih potreba u kulturi na području Grada Ivanić-Grada u 2023. godini**

**e) I. izmjena i dopuna Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2023. godinu**

**f) I. izmjena i dopuna Programa javnih potreba u sportu na području Grada Ivanić-Grada za 2023. godinu**

**g) I. izmjena i dopuna Programa javnih potreba u vatrogastvu i civilnoj zaštiti Grada Ivanić-Grada u 2023. godini**

**h) I. izmjena i dopuna Programa građenja komunalne infrastrukture na području Grada Ivanić-Grada za 2023. godinu**

**i) I. izmjena Programa održavanja komunalne infrastrukture za 2023. godinu**

1. **Razmatranje prijedloga i donošenje Odluke** **o kapitalnoj pomoći trgovačkom društvu IVAPLIN d.o.o. za distribuciju i opskrbu plinom**
2. **Razmatranje prijedloga i donošenje Odluke o davanju suglasnosti Muzeju Ivanić-Grada za izdavanje bjanko zadužnica**
3. **Razmatranje inicijative Veleučilišta Ivanić-Grad za osnivanje Zaklade Veleučilišta Ivanić-Grad i donošenje Zaključka o prihvaćanju iste**
4. **Razno**

Rad prema utvrđenom dnevnom redu.

1. **TOČKA**

Ilijana Mišković – Izvješće komunalnog redarstva o aktivnostima u razdoblju od 31. ožujka do 9. svibnja 2023. godine. Za početak odgovorila bih na pitanja s 18. sjednice Gradskog vijeća. Jedno od pitanja je bilo vezano uz obnovljeni nogostup u Vulinčevoj ulici, u nekoliko je navrata navožen dodatni sloj zemlje, asfaltiran je nogostup i uz taj asfalt je ostavljen dio za travu, a ono što stvara problem na spomenutoj lokaciji je parkiranje vozila na nogostup, odnosno taj zemljani dio i na taj način se stvara blato i onemogućuje rast trave, tako da ovim putem molim građane da više ne parkiraju svoja vozila na tu javnu površinu, odnosno nogostup, jer samim tim onemogućuju rast trave. Po pitanju smrada, odnosno neugodnog mirisa, koji se u nekim razdobljima znao osjetiti na području grada komunalno redarstvo je izvršilo obilazak na obje spomenute lokacije, dakle i kod Širjana i u Eko floru. Eko flor je imao dan otvorenih vrata ovaj tjedan tako da je komunalno redarstvo otišlo, obišlo cijeli pogon i vidjelo na koji način se taj kompost proizvodi. Isto tako upućen je zahtjev Državnom inspektoratu, Sektoru za nadzor zaštite okoliša, zaštite prirode i vodopravni nadzor, odnosno službi nadzora u području zaštite zraka i klimatskih promjena. Od njih smo dobili odgovor, odnosno utvrđeno je širenje neugodnih mirisa koji su karakteristični za sam proces kompostiranja i naloženo je Gradu donošenje odluke o provedbi mjerenja posebne namjene, odnosno procjene razine onečišćenja zraka s područja kompostane Eko flor plus, što je Grad i učinio. Dakle, donesena je Odluka i trenutno smo u postupku provedbe tog mjerenja kako bismo došli do zaključka, dakle taj smrad osim što narušava kvalitetu življenja, na temelju procjene Državnog inspektorata nije utvrđena nekakva štetnost za zdravlje ljudi, ali naravno nakon ovog mjerena i provedenog mjerenja ćemo vas izvijestiti o rezultatima. Jedno do pitanja na prošloj sjednici je bila i trajnost boje, odnosno označavanje horizontalne signalizacije. Isto je određeno Pravilnikom o prometnim znakovima, signalizaciji i opremi na cestama, naime, oznake na kolniku izvode se bojom, a debljina je određena temeljem prometnog opterećenja, dakle koliko vozila u određenom razdoblju prođe promatranom lokacijom. Te oznake moraju zadovoljavati minimalne vrijednosti koeficijenta retrorefleksije, dakle dnevna i noćna vidljivosti na suhim i vlažnim kolnicima, te faktor osvjetljenja i otpornost na klizanje moraju biti zadovoljeni, i ono što je bitno da one oznake koje se postavljaju na novi asfaltni kolnik je potrebno obnoviti u roku od najviše šest mjeseci nakon prvog postavljanja tako da ne možemo tražiti nekakvu trajniju boju jer samim time onda idemo mimo Pravilnika o prometnim znakovima, signalizaciji i opremi na cesti nego se ta horizontalna signalizacija nakon završetka zimske službe mora ponavljati, a onaj asfalt gdje je horizontalna signalizacija prvi put postavljena nakon šest mjeseci se mora ponoviti. Naravno da na tu boju utječe i sol koja se posipa tijekom zime tako da ona i zbog toga djelomično blijedi, a s druge strane ta boja ne može biti previše trajna, ako dođe do promjene regulacije prometa pa samim time se onda mora mijenjati i horizontalna signalizacija. Nakon pitanja prelazimo na same djelatnosti i radnje koje je izvršilo komunalno redarstvo. Dakle, započeti su radovi na održavanju javnih i zelenih površina, krenula je vegetacija, toga smo svi svjedoci, i košnja trave, održavanje svih javnih površina to je u tijeku. Ono što nam malo de ide na ruku to su ovi vremenski uvjeti, odnosno kiša, pa nakon toga sunce i onda visoka vlaga pogoduju rastu trave i ubrzavaju sam njezin rast i zbog toga Komunalni centar onda neke površine nije u mogućnosti odmah pokositi s obzirom da, kažem, pričamo o nekim područjima gdje bude dosta vlažno pa onda ne mogu odmah ulaziti na te dijelove. U svim gradskim objektima je provedena zaštita od požara, znači izvršena je kontrola ispravnosti uređaja vatrogasnih aparata, kutija za prvu pomoć, a isto tako u tijeku su i obilasci društvenih domova gdje se ispituje ispravnost instalacija kako bismo bili sigurni da svi oni koji iznajmljuju društvene domove su sigurni u trenutku kada ih i koriste. Na šetnici ste možda i primijetili, nadopunjene su table za obvezu vođenja pasa na povodcima i iskoristila bih priliku ovim putem i apelirala na sve vlasnike pasa da iste vode na povodcima i da su dužni odmah ukloniti fekaliju kojom njihov kućni ljubimac onečisti površinu javne namjene. Dobili smo i uputu pravobraniteljice za djecu gdje se isto tako apelira na sve vlasnike pasa, ali i na nas kao komunalno redarstvo da moramo provoditi veće provjere pa smo samim time i postavili table za one koji možda nisu bili informirani o toj Odluci o komunalnom redu koja nalaže na kojim dijelovima se životinje moraju voditi na povodcima, tamo stoji novčana kazna kojom se oni koji postupaju suprotno Odluci o komunalnom redu mogu i kazniti. U razdoblju od 24. do 28. travnja provedena je proljetna akcija deratizacije, ista se provodi prema Programu mjera i Provedbenom planu preventivne i obvezne prevencije dezinfekcije, dezinsekcije i deratizacije za područje grada. Dakle, to je skup mjera i postupaka koji se provodi u svrhu smanjenja populacije svih onih štetnih glodavaca i provedeno je na području poslovnih objekata, otvorenih vodotoka, parkova i javnih površina, te svih napuštenih domaćinstava jer se na taj način suzbijaju ti štetni glodavci na način da se postavljaju zatvoreni mamci i/ili nekemijska sredstva tamo gdje se ti isti glodavci najčešće i pojavljuju. U razdoblju od 3. do 5. svibnja provedena je prva akcija larvicidnog suzbijanja komaraca. Bilo je jako puno upita vezano uz suzbijanje komaraca, odnosno tretiranje suzbijanja komaraca. Ono što isto tako, što sam navela i za travu, ti vremenski uvjeti nam baš ne idu na ruku s obzirom da su idealni za razvoj komaraca upravo zbog te visoke vlage oni se jako brzo razmnožavaju i to im pogoduje. U planu je i adulticidno tretiranje kad vremenski uvjeti za to budu pogodni. Dakle, učinkovito suzbijanje komaraca uključuje osmišljenu upotrebu svih postupaka i mjera koje na bilo koji način smanjuju uvjete potrebne za razvoj i preživljavanje komaraca, a posebno su tu mjere suzbijanja svih razvojnih stadija. Tako razlikujemo upravo to larcvicidno i adulticidno testiranje. Larvicidni tretman koji se proveo možda građani nisu ni primijetili da se proveo jer nije specifično zamagljivanje iz vozila u pokretu kao što je to kod adulticidnog tretiranja, nego se na taj način suzbijaju ličinke u vodama stajaćicama, kanalima, nekakvim poplavnim livadama i slično, koja su tipična za daljnji razvoj tih larvi u odrasle jedinke koje onda migriraju i samim time zapravo su nametnici i nama štete, a adulticidnim tretiranjem se suzbijaju odrasle jedinke komaraca kada se postignu idealni vremenski uvjeti za provedbu i to se suzbija hladnim ili toplim zamagljivanjem iz vozila u pokretu sa zemlje. Nadalje, uklonilo se postojeći drvored i sadi se novi na dijelu Omladinske ulice. Dakle, postupilo se po zahtjevima građana koji su tražili micanje tog drvoreda breza. Budući da pričamo o brezama koje su vrlo visoko alergene i već određene starosti, te je došlo do sadnje novog drvoreda na tom potezu, a da bismo spojili postojeći koji se nalazi ispred Croscovog hotela zasađeni će biti srebrnolisni javori da bi se taj drvored nastavio. Nakon rušenja tih stabala i vađenja korijenja postojeći zeleni pojas će se naravno obnoviti plodnom zemljom i na taj način ćemo zapravo i zaštititi naša nova stabla od različitih nametnika ili nekakvih bolesti. Prelazimo na brojčani dio, odnosno upravne postupke koji su provedeni u spomenutom razdoblju, rješenja o izvršenju obaveznih radnji ukupno je sedam, dakle to su rješenja o izvršenju obaveznih radnji za neuređene parcele te oborinsku odvodnju, a upravni postupci, odnosno obavezni prekršajni nalozi ukupno ih je devet. Izdana su tri nova obavezna prekršajna naloga, možemo tome spojiti i pet opomena, a danas nam je od Policijske postaje stigao odgovor na naš zahtjev, te smo dobili podatke za koš osamnaest vozila te ćemo sukladno tim podacima i napisati opomene, odnosno obavezne prekršajne naloge. Korištenje javnih površina, odnosno suglasnosti, ukupno je izdano četrnaest. Suglasnosti za vozila 3,5 t za ulice grada ukupno pet, suglasnosti za izvođenje radova na javnim površinama ukupno jedanaest, te s obzirom da nam je počelo ljepše vrijeme i ugostitelji su počeli koristiti terase izdano je sedam rješenja za korištenje javnih površina za ugostitelje, ali i za prodajne štandove sezonskog voća. Kao i prošli put naglašavam da smo u komunikaciji sa Komunalnim centrom na dnevnoj bazi, utvrđujemo koje su potrebe na terenu, nešto nam oni dojave, nešto nam dojave građani, nešto uvidimo i same, tako da mogu reći da je do sada izdano 49 naloga prema Komunalnom centru, što znači da je izdano 17 novih u odnosu na prošli puta. Dakle, tu su nalozi za signalizaciju, održavanje površina, održavanje objekata i slično. Spomenula sam da trenutno smo u obilasku društvenih domova, provjeravamo instalacije, ali i sve radove koji su potrebni da bismo omogućili da ti društveni domovi budu u potpunosti funkcionalni, tako da na temelju tih potreba i puštamo naloge, odnosno tražimo ponude izvođača. Osim što imamo obilaske društvenih domova u komunikaciji smo i sa mjesnim odborima na temelju potreba na koje nam oni ukažu i na temelju onoga što mi vidimo na terenu zapravo i postupamo. U tijeku je snimanje i izrada troškovnika za lokacije vezano uz oborinsku odvodnju, odnosno probleme koje naši građani imaju za oborinsku odvodnju. Jedan dobar dio smo, na prošloj sjednici sam rekla pa nema potrebe ponavljati se, ali mislim da ćemo već do slijedeće sjednice imati i u potpunosti realiziran, odnosno napravljen plan na koji način ćemo pristupiti sanaciji trenutnih problema. Spomenula sam, vegetacija je krenula, samim tim imamo onda i povećan broj i potrebu za krčenje i uređenje javnih i ostalih površina. Naravno, kada uvidimo da nekakva privatna parcela nije pokrčena odnosno da nije pokošena onda pišemo rješenje i zahtijevamo da vlasnik to napravi. Trenutno je firma za održavanje javne rasvjete u ophodnji, odnosno zahtijevali smo ophodnju i provjeru javne rasvjete na području cijelog grada i očekujemo popis što je potrebno još dodatno sanirati, odnosno očekujemo sanaciju svih onih problema koje smo im već prijavili. Dječja igrališta su nam isto tako vrlo bitna, pa u ovom trenutku, osim što sam spomenula da je potrebno pse voditi na povodcima, još jednom apeliram na naše građane i spominjem da u dopisu Pravobraniteljice za djecu je istaknuto da Policijska postaja Ivanić-Grad i komunalno redarstvo Grada moraju izvršavati, uvidjeti potrebe i situacije na terenu jesu li naša djeca sigurna na tim dječjim igralištima i postoji li možda opasnost od nekakve zaraze budući da, na žalost, postoje i uokolo, ali i na samim dječjim igralištima fekalije od naših životinja pa onda samim time može doći i do zaraze djece tako da ćemo pojačati nadzor i isto tako, ponavljam, prvo opomenu davati, a nakon toga ćemo i kažnjavati sve one vlasnike koji se ne pridržavaju Odluke o komunalnom redu. Higijeničarska služba, izdali smo ukupno 28 odobrenja vezano za sterilizaciju i kastraciju životinja za sve one građane koji su došli i prijavili, odnosno podnijeli zahtjeve.

g. Željko Brezovečki Brzi – Prvo pitanje odnosi se na problem prelaska preko zebri ispred zgrade Udruge umirovljenika u Ivanić-Gradu, a desila se prije par dana prometna nesreća, na sreću bez većih ozljeda. Kada vozimo od Borova prema Gradu s desne strane nalaze se parkirana vozila i dok dijete ili prolaznik ne dođe na pola zebre, na žalost, vozač ga ne vidi. Prije četiri dana dogodio se nalet automobila na djevojčicu. Molio bi, iako je taj prijelaz označen bijelo crvenom zebrom, da ako se može napraviti ili policajac ili da se uzdigne nešto, da se nešto poduzme jer veliki broj školske djece prolazi kroz Park i prelazi preko te zebre. Što se tiče drugog pitanja ne znam šta da kažem, ali očito u našem gradu postale su neke nove fore da naši građani svoja vozila parkiraju na malom trgu. Znam da taj mali trg se sastoji od dva dijela, jedan dio se nalazi u vlasništvu Grada, lijepo smo ga obnovili i služi da djeca i roditelji tamo šeću i igraju se. Međutim, tamo ima jedan manji dio, a to je parcela od gospodina Acingera, koja je navezena šljunkom i danas je bilo parkirano 3 auta i kombi. Razumljivo je da je možda kombi tamo jer tamo je gospođa koja se bavi prodajom voća pa doveze rob, ali nije mi jasno da tri privatna auta trebaju biti parkirana. Jednim dijelom su bili na šljunku, a većim dijelom su bili na samom asfaltu, točnije na podlozi koju zapravo mi koristimo kao mali trg. Slijedeće pitanje odnosi se na groblje u centru Ivanić-Grada, na centralnom groblju rasvjeta oko križa već dugo ne svijetli, a da bude još žalosnije mislim da nismo dobro napravili, tko god je to napravio da to tako se ne treba napraviti, jednostavno tamo gdje je nedostajala jedna žarulja izlio se beton i zatvorila se rupa. Smatramo da to treba obnoviti, da treba centralni križ osvijetlit, a već kada imamo lampe onda neka svijetle, a ne da ih zalijevamo u beton, pa očekujemo od direktora komunalnog poduzeća da u najkraćem vremenskom periodu, ako je to njegovo, ako ne onda netko iz gradske uprave, da angažira električara i da promijenimo rasvjetu da to bude onako kako je nekada bili lijepo i da je osvijetljeno u noćnom periodu. Četvrto pitanje, iako je bila tema, gospođa Mišković lijepo je rekla da su oni jedan dio i tretirali, međutim te male životinjice itekako ovih dana nas uznemiravaju i pikaju, pa mislim da je možda potrebno da se ponovo to napravi i da se obiđe možda i sa autom da se zapraši jer možete vidjeti i sami da komarci svaki dan sve više i više grizu, samo ja osobno sam primio evo pet poziva, upita da li ću pitati šta se radi s tim oko komaraca. Iako je gospođa jedan dio objasnila, ali mislim da je potrebno izvršiti i ono drugo tretiranje. Peto pitanje odnosi se na SP Zelenjak. Grad Ivanić-Grad ima namjeru ili ove ili slijedeće godine, nadam se da će to biti ove godine, da na SP Zelenjaku na novoizgrađenom pomoćnom igralištu sa umjetnom travom da napravi i natkrijemo tribine ili nadstrešnice, pa imam jedan prijedlog ukoliko se to bude radilo, a smatram da se bude, da malo razmislimo oko dostupnosti energije, pa da se na taj krov kada se bude montiralo stave paneli te da iz njih dobivamo električnu energiju pa da reflektori koji se nalaze na Sportskom parku Zelenjak koji svaki dan svijetle od 17:00 pa do dugo u noć, puno je ekipa nogometa, pa da budemo samodostatni sa električnom energijom i nešto uštedimo.

Gradonačelnik – zahvaljujem na svim postavljenim pitanjima. Većina njih zapravo se i nema što odgovarati, Znači, što se tiče policajca rekao bih da smo primili na znanje, komentirali smo da bi se možda moglo složiti taj uzdignuti pješački prijelaz. Po pitanju malog trga, parkiranja automobila na njemu, pa i samog tog prodajnog štanda na parceli gospodina Acingera mogu reći da smo već više puta uputili poziv gospodinu Acingeru da dođe u Grad da probamo pronaći neko adekvatnije rješenje za tu njegovu parcelu. Nekoliko puta meni osobno je obećao da će doći, Grad je ponudio nekoliko rješenja, odnosno tri rješenja za tu njegovu parcelu. Još se nismo uspjeli oko toga naći, dogovoriti, ali se slažem da treba nešto poduzeti i da ovakva situacija ne odgovara i nije primjerena za centar Grada. Za rasvjetu na centralnom križu tu su komunalne redarke, nadam se da su zapisale, pa će vidjeti sa Komunalnim centrom koji održava groblje i koji će to onda, vjerujem, riješiti, Komarci, isto ste rekli da je tema o kojoj se vodi briga i u okviru mjera zaštite i mislim da to određuje čak Zavod za javno zdravstvo, prema njihovim naputcima pretpostavljam da će se to tretirati. Znači, financijska sredstva su osigurana, nadležnost je isto Komunalnog centra po tom pitanju, pa vjerujem da će se i to rješavati ili se već rješava kao što smo čuli. Tribine, da jesu one su u fazi već izgradnje, odnosno krovište nad tribinama. Radovi su započeli, izvođač je momentalno u fazi, koliko znam, grubljih građevinskih radova i očekujem u slijedećim tjednima postavljanje samog krova i krovišta, a onda u nekoj naknadnoj fazi, prihvaćam Vašu sugestiju, nije nemoguće ako će to statika dozvoljavati da se i kroz solarne panele osigura dio potrebne električne energije za funkcioniranje parka, a inače u tom smjeru znamo da Grad razmišlja uvijek pozitivno, da smo već u fazi izgradnje solarnih panela i elektrana na svim gradskim objektima, da smo već tri elektrane napravili i da još imamo u planu ove godine dvije ili tri, ukupno ih je dvanaest, i u ovoj i idućoj godini će svih dvanaest elektrana na svim javnim zgradama Grada biti postavljene, tako da nema razloga da na sportskom parku ne napravimo istu stvar.

g. Mario Mikulić – veliki broj poziva dobio sam i ja osobno, odnosno i u Komunalni centar budući da je Komunalni centar zadužen za provođenje DDD mjera. Obavljeni su znači larvicidno, a adulticidno, na žalost, jednostavno još uvijek nije bila prilika da se napravi takvo zaprašivanje komaraca na području Ivanića što zbog vjetra, što zbog određenih mikroklimatskih uvjeta, odnosno vlage i same kiše. Planiralo se u toku ovoga tjedna, ali možemo i sada pogledati vani, vjetar je prejak, jednostavno takvo tretiranje komaraca tim otrovima, insekticidima ne bi bilo povoljno za izvođača, niti bi imali kakvog učinka, a potrošili bi samo sredstva. Slijedeći tjedan, evo pratimo opet prognozu, od četvrtka kreće kiša i traje slijedećih tjedan dana. Svaka godina ima svoje specifičnosti. Popis svih lokaliteta poslali smo prema tvrtki koja će obavljati te radove, popis svih ulica, kartografski su također upoznati sa našim područjem, našom aglomeracijom cijelog područja Grada Ivanić-Grada i sa samim mikroklimatskim uvjetima od Posavine do Šumećana koji imaju svatko svoje specifičnosti od šumskog dijela do voda stajaćica i tekućica u Posavini, pa i do samog sportskog parka Zelenjak gdje smo dali jedan poseban osvrt obzirom na veliki broj posjetitelja i male djece, a također i Parka hrvatskih branitelja gdje je također zamijećena veća količina. Jednostavno nemam što pametnije za odgovoriti, živim u ovom gradu, bodu me komarci kao i sve vas, ali jednostavno svaka godina ima svoje specifičnosti bilo da se radi o zimskoj službi, bilo da se radi o komarcima, bilo da se radi o nekim drugim radovima. Što se tiče same košnje, u kratkoj crtici da i to spomenem, sa strojevima smo izlazili van, često puta smo zapadali u meku zemlju sa težom mehanizacijom, dogodili su nam se i određeni problemi u smislu održavanja strojeva koje redovno održavamo no međutim dolazi do specifičnih kvarova kao što je elektronika, elektronički sklopovi na strojevima. Ovlašteni servis, na žalost, dva mjeseca se nije odazivao, nije toliko bio u kvaru, ali smo preventivno htjeli napraviti neke stvari, da bi danas jednostavno pukao film nama svima tamo koji smo za to zaduženi, naručili smo šlep službu, odvezli traktor u Zagreb, tamo smo ga istovarili da čekamo red jer ovlaštena tvrtka ne želi se odazvati. Zvali smo i nekoliko tih, nazovimo ih privatnih, manjih tvrtki, obećavaju svaki dan da će doći. Znači ne pitam za vrijeme, za uvjete, kada god ti paše dođi, nepopularno će sada zvučati, niti se tu komentira, niti nešto specijalno kada su takve okolnosti niti o cijeni, ali jednostavno ovo je malo sad previše na način da si ne možeš pomoći da bi servisirao strojeve. Bojim se problema i u budućnosti isto i za neke manje strojeve zato što jednostavno i lokalni koji prodaju i održavaju strojeve također ostaju bez servisera pa se snalazimo svakako. Sva sreća da i u firmi imamo ljude koji se dobrim dijelom i razumiju u to pa uglavnom u vlastitom aranžmanu obavljamo takve popravke i nadam se da će to biti uskoro gotovo i da ćemo dalje moć nastaviti funkcionirati, ali evo vremenski uvjeti su opet takvi da je kiša. Jednostavno imamo taj problem. To je zadnji puta bilo, ja mislim, prije tri godine, ista je problematika bila samo što malo, kad prođu godine, to sve skupa zaboravimo. Nije opravdanje, ali jednostavno takva je situacija na terenu i tako moramo postupati. Što se tiče centralnog križa, to smo već, da se ne ponavljam, budemo u skladu sa nekim ovlastima i komunalnim redarstvom riješit ćemo i to.

Gđa. Maja Krnjević – moje prvo pitanje odnosi se na Trebovec. Obzirom da smo već nekoliko prijedloga i upita dobili od samih stanovnika Trebovca, odnosno najviše onih koji imaju djecu školske dobi, a zabrinuti su za sigurnost djece, kao i ostalih građana, obzirom na gustoću prometa koji se trenutno odvija kroz Trebovec, a koji je velika prijetnja djeci obzirom da na jednom dijelu prelaze dupli zavoj kako bi došli do autobusne stanice i autobusa koji ih vozi u školu. Građani Trebovca predlažu, odnosno rekla bih traže, inzistiraju na tome da im se napravi autobusno stajalište na križanju Lukačke i Dugoselske ulice obzirom da tamo postoji ugibalište i realizacija je moguća u relativno kratkom roku. Drugo pitanje odnosi se na zdravstvenu zaštitu građana grada Ivanić-Grada. Ja sam na prošlom vijeću postavila isto pitanje, tada sam pitala za radiologa i ginekologa, naime ova situacija koja je trenutno je zaista više, kažu mi naši građani, neizdrživa obzirom da pojedine ordinacije opće medicine nemaju jednog liječnika već se konstantno netko mijenja, netko je na zamjenama, to je problem. Problem je što zadnjih mjeseci, a intenziviralo se, navodno kako kažu, zadnjih dva mjeseca, postoji potreba za psihologom, posebno dječjim psihologom, a i psihijatrom kako bi pomogli i djeci i odraslima, i postavlja se pitanje može li Grad osigurati dostatnu liječničku pomoć u smislu dovođenja specijalista najmanje jednom tjedno. Mi se svi sjećamo vremena kada smo imali sve specijalističke ordinacije u gradu Ivaniću i doista je primarna zdravstvena zaštita funkcionirala. Znamo kakva je situacija u državi, znamo kakva je situacija u zdravstvu, ali treba tražiti. Znamo isto tako da je Županijski Dom zdravlja pokrio gubitak našeg Doma zdravlja Ivanić koji je nastao tijekom pandemije no eto Grad se može obratiti Županiji i tražiti pomoć i na neki način osigurati građanima i građankama i djeci grada Ivanić-Grada onu osnovnu zdravstvenu zaštitu koju trebaju imati. Treće pitanje, koje postavljam praktički na svakom vijeću, a vezano je uz izgradnju u industrijskoj zoni i tamo se i dalje ništa ne događa. Pa ja ću sada zamoliti, zemljišta su rasprodana po povoljnoj cijeni prije osam, sedam, šest, tri, pet godina, kako koje, i sada bih molila samo provjeru i pisani odgovor vezano uz te parcele zašto se na navedenim lokacijama apsolutno ništa ne gradi i zašto Grad nije iskoristio pravo prvokupa od onih koji su ugovorom se obvezali da će u određenom roku krenuti sa izgradnjom. Četvrto pitanje, koje smo isto imali i prošli puta sam ga postavila, ali sada vjerujem da imate točnije podatke pa čisto da informiramo građanstvo, kada točno kreće aglomeracija i u kom dijelu Grada. Peto pitanje odnosi se, iako sam i to pitanje već postavljala, na pošumljavanje odnosno zelenu arhitekturu našeg centralnog parka u centru grada gdje i dalje nije posađeno ništa od onog što je prije 17, 18 godina poharala oluja i porušila, nego su evo sada postavljene one metalne konstrukcije u koje su posađene maćuhice što nije loše, ali Park treba pošumiti i pomladiti tako da nam opet bude isti onakav lijep kao što je bio prije sedamnaest godina, a projektiran je znamo koje godine da sada tu ne trošim i naše vrijeme i vrijeme slušatelja, dakle evo i po tom pitanju molim da se nešto poduzme i to što prije. Ako nemamo mi arhitekta za krajobraznu arhitekturu onda izdvojimo u proračunu sredstva pa pozovimo stručnjaka koji to stvarno zna napraviti.

Gradonačelnik – na prvo pitanje će pročelnik dati odgovor, mislim da je on u tome koliko znam. Što se tiče zdravstvene zaštite u pravu ste da j, naravno, u cijeloj državi problem, pa onda i u našem gradu i ono što je također istina je da Grad nema nadležnosti direktne nad Domom zdravlja ali redovito se uključuje u traženje i iznalaženje rješenja za ta sva pitanja, pa između ostalog smo mi već do sada financirali, kao što znate, internistu, jedan dobar dio također i, mislim, okulistu, pa je u međuvremenu otišao internista pa se sad opet Grad aktivno uključuje u traženje novog interniste, a u tom kontekstu razgovaramo čak i sa bolnicom u Sisku. Tražimo, znači, rješenje. Ono što smo također evo nabavili u prošlom tjednu to je novi ginekološki uređaj, ultrazvuk koji je kupio Grad za našu ginekološku ambulantu u gradu, na zahtjev, odnosno preporuku Doma zdravlja Zagrebačke županije da im to nedostaje. Također smo razgovarali, u Gradu je bila gospođa Anić koja je psiholog i razgovaramo aktivno o tome o iznalaženju adekvatnog prostora i opet uz financiranje Grada pokušavamo na neki način i taj nedostatak grada, da ne kažem pokrpati, nego dovesti ga u neku zadovoljavajuću situaciju. Znači, ono što sam želio reći je samo to da direktne nadležnosti Grada uopće nad tim sektorom nemamo, ali da je Grad itekako aktivan i da je uključen u pronalaženje rješenja za raznorazne situacije, pa evo neke rješavamo. U tom kontekstu kažemo evo da smo i prošli tjedan kupili novi ginekološki ultrazvuk i pregovaramo sa raznim liječnicima o tome da pojačamo tu nekakvu zaštitu za naše građane u našem gradu iz proračunskih sredstava Grada, znači neovisno i o državi i o Županiji koji su zapravo nadležni za to u našem gradu. Što se tiče industrijske zone mislim da ste to već trebali dobiti, a ako niste evo apeliram na službe Grada još jednom da Vam to dostave jer to nije nikakva tajna. Što se tiče aglomeracije od danas, evo jutros sam bio u Vodovodu i odvodnji, zadnja informacija je da će se izvođači uvesti u posao 18.05., znači kroz tjedan dana, a formalne radove onda očekujemo nešto nakon toga, a onda, mogu reći, da izvođač radova, jedan od izvođača će u petak doći u gradsku upravu na sastanak vezano za tu problematiku, a ono što sam već rekao da je realno za očekivati drugi dio šestog mjeseca, početak sedmog mjeseca, da stvarno započnu punim intenzitetom radovi na lokacijama koje će prethodno biti građanima podastrijete, znači koje zone će ići prije. Znate već da će radovi trajati slijedeće tri godine, da će se izvoditi znači u tri slijedeće godine po različitim sektorima, neće svuda krenuti u isto vrijeme. Mislim da je i to pitanje isto sadnje u Parku nešto što smo već više puta ovdje konstatirali i opet kažem da je angažirana tvrtka koja je to radila, da je Park podsađivan. U kojoj je sad to fazi evo opet ću zamoliti direktora Komunalnog centra da Vam to dostavi i znam da su i stručnjaci bili oko toga angažirani, pa neka vam to podastre s obzirom da je to, rekao bih, u njegovoj nadležnosti.

g. Dražen Hlad – svjesni smo pojačanog prometa na cesti kroz Posavinu koja je sada alternativa za zatvorenu autocestu i to će još biti neko vrijeme. Dobili smo i zahtjev Mjesnog odbora Trebovec za dodatno autobusno stajalište upravo zbog sigurnosti svih korisnika, a ponajprije djece, tako da ćemo mi to autobusno stajalište napraviti u najkraćem mogućem roku. Ono što možemo još reći, znači to je u nadležnosti Hrvatskih cesta, odnosno to je cesta u njihovom vlasništvu, ona će se rekonstruirati u slijedećih nekoliko godina planski. Znači to je cesta koja ide od našeg izlaza s autoceste kroz zonu, lijevo preko nadvožnjaka za Posavske Brege i desno preko ovih naših sela do granice sa Općinom Rugvica. Tu smo mi usklađivali određene prioritete sa Hrvatskim cestama i baš kao prvi prioritet je stavljena ta rekonstrukcija prometnice kroz Trebovec sa izgradnjom nogostupa sa obje strane, tako da bi se praktički krenulo od one granice sa Rugvicom prema naselju Posavski Bregi. Nekakvi plan za to moramo reći da je druga polovica 2024. godine. To su one informacije koje imamo sad. Trenutno se rješavaju na toj dionici imovinsko pravni odnosi. Ono što možemo reći vezano dodatno na tu cestu to je rekonstrukcija nadvožnjaka preko autoceste u naselju Posavski Bregi gdje također je to u fazi projektiranja i prema informacijama, koje imamo iz Hrvatskih cesta, taj natječaj za izbor izvođača će biti u drugoj polovici 2023. godine, znači radove možemo očekivati u prvoj polovici 2024. godine. Još samo mala nadopuna na ovaj zdravstveni dio, bilo je tu pitanje za dječjeg psihologa, nama se javila u Grad kolegica Bernarda Krnić koja je upravo završila specijalizaciju za dječju psihologiju i pomoć za adolescente i mi smo oslobodili jedan prostor u Poduzetničkom inkubatoru koji je već njoj Odlukom Povjerenstva dan na raspolaganje od 01.05., tako da očekujemo da će to biti, recimo od 01.06. će biti tamo jedan prostor van redovnog radnog vremena gdje će ona pružati pomoć djeci i roditeljima.

g. Mladen Prelec – naime, u zadnjih već mjesec dana svjedoci smo rekonstrukcije autoputa od Križa do naplatnih postaja Zagreb i onda problem vikendom kada nastaju gužve na tom autoputu vozila izlaze na Križ van, idu kroz naselja jedan dio Bunjani, Deanovec, Graberje, drugi dio Širinec, Deanovec i tu nastaje problem. Naime ta cesta kroz Deanovec je namijenjena za vozila do 5 tona, a tamo malo, malo šleperi, kamioni, tegljači, autobusi. Čak sam za 1. svibanj na proslavi pitao načelnika Grgića, kaže da je bespomoćan. Ja znam da to nije direktno u nadležnosti gradonačelnika, međutim naši građani su u pitanju, sigurnost naše djece. Da ne kažem da je cesta u Deanovcu. Znači koja je prije nekih 14, 15 godina kompletno renovirana na dobrom dijelu ispucala, otišla. Pa da li postoji, da li se razmišlja uopće u tom smjeru da se već sada, ne kad nude gotovo, u suradnji sa Županijskim cestama krene prema Hrvatskim cestama da oni saniraju tu cestu s obzirom da pitanje je kad će uopće biti sanirana, a svi mi kada koristimo autocestu plaćamo autoput koji u principu nije ništa brži, dapače sporiji je nego ako idemo sada obilaznim smjerom za Zagreb. Nedavno, odnosno jučer je i zastupnica u Saboru Ivana Posavec Krivec poslala pismo ministru kojim traži na neki način da se upravo ta sredstva ili da se makne plaćanje cestarine ili da se preusmjere u rekonstrukciju ceste pa da se može nešto poduzeti po tom pitanju. Drugo, ovaj most u Savskoj pa ljudi pitaju da li e radi most u Savskoj ili se radi Pelješki most. Naime, vjerojatno da ga rade Kinezi već bi ga napravili. Zadnja dva tjedna ja sam prolazio skoro svaki dan onuda, sve sam vidio samo nisam vidio radnike. Stroj za asfaltiranje stoji tamo tjedan dana. Može se valjda ubrzati. Znamo da u Proračunu imamo i onaj kružni tok na savskoj i Ulici slobode, hoće li se to odmah u komadu potegnuti pa da se onda otvara Ulica ili ćemo otvoriti most dva dana pa ćemo onda opet zatvoriti ulicu da se napravi kružni tok.

Gradonačelnik – što se tiče problema Deanovca naravno da znamo svi da taj problem postoji, prvenstveno prometa. Ono što općenito mogu reći to je da je Grad do sad već poslao dopis i Hrvatskim cestama i Županijskim cestama i samom Ministarstvu, i to mislim da već dva dopisa; u kojem smo tražili zabranu prometovanja kamionima tim cestama upravo iz tog razloga što je povećan promet i što se objektivno čak dva šlepera ili dva kamiona ne mogu niti mimoići na tim cestama. U tom kontekstu smo više puta pisali dopise i nazivali i tražili da se zabrani uopće tim cestama sada promet teretnog prometa. Nismo dobili nikakvo očitovanje. Drugo, ako policija ne može to riješiti onda ne znam tko može, znači ne znam da li je to istina što ste mi rekli ili nije, ali ako netko to mora riješiti onda je to policija, onda je to u nadležnosti policije, pogotovo ukoliko postoji znak zabrane nekakvog prometa da netko prometuje, onda ne znam tko bi to trebao rješavat. Što se tiče asfalta ono što mogu reći sigurno to je da je i Deanovec u izradi kanalizacije, da će po toj cesti, po trupu ceste ići kanalizacijska mreža što znači da će sasvim sigurno onda sa time biti i potpuno rekonstruirana cesta i biti potpuno nova cesta izgrađena jer se ova tako i tako ruši i u trup njezin se stavljaju kanalizacijske cijevi i radit će se cesta, a da sve to nama stvara problem, nervozu, da je opasnost velika za građane, za djecu na tim prometnicama toga smo svi svjesni i poduzimamo evo sve što je u našoj moći da na to upozoravamo, da nastojimo regulirati i sami na onaj način koji možemo zapravo taj promet na tim dionicama. Što se tiče mosta u Savskoj nije tjedan dana, mislim da je dva dana sada stroj tamo, koliko znam prekjučer je dopeljan, nije prije sedam dana, nego dva dana. Koliko vidim počeli su asfaltirati, jučer su asfaltirali prvi sloj na mostu, danas asfaltiraju drugi sloj i nadam se da će ga pustiti u promet zajedno sa, iskreno se nadam i time da će pokrpati one prekope iza mosta koji su vezani za vodovod i odvodnju. Ono što je teško možda ljudima objasniti, a to je da zapravo na toj lokaciji se momentalno nalaze tri investitora i tri izvođača. Znači vodovod i odvodnja sa svojim problemom, ŽUC u jednom dijelu financira sredstvima koje je dobio od države za sanaciju štete nastale od potresa most i sa vlastitim sredstvima je planirana znači izgradnja kružnog toka koji neće biti još u ovoj fazi napravljen jer prethodno vodovod i odvodnja moraju do kraja riješiti kompletno pitanje vodovodne mreže što još nije riješeno, ja se nadam da će biti kroz mjesec ili dva. Tako da će sigurno kada krene izgradnja kružnog toka, a po meni prije jeseni to neće biti, opet biti zatvorena ta dionica za promet kada će se raditi kružni tok. To je istina stvari, takva je, drugačija ne može biti.

g. Lovorko Matković – kako znamo prošli mjesec je bio Dan planete Zemlje i organizirali smo akcije čišćenja okoliša. Mi u Proračunu imamo isto stavku negdje oko 25.000-26.000 eura za čišćenje tih deponija. Ako idemo čistiti i udruge koje se organiziraju, potrebna je znači organizacija, pripremiti ljude, pripremiti im rukavice, nije to baš dosta jednostavno i to iziskuje nekakav novac. Sjećam se prije 25 godina direktor Ivakopa i naši gradonačelnici nisu se mogli dogovoriti oko odvoza velikih otvorenih kontejnera. Ja mislim da bi trebali za probu ponovno postaviti otvorene kontejnere na neka određena mjesta. Znam da direktorica Ivakopa bit će skeptična prema tome jer se ona boji da tko zna što će ljudi tamo dovoziti, ali toga smeća ima jako puno uz naše prometnice, u šumi, na livadama i tako dalje. Ako mi probamo staviti tih par kontejnera na neka određena mjesta vidjet ćemo ujesen šta se dešava. Ako nešto pođe po zlu ili krivo maknut ćemo to, vratit ćemo se na ovu sadašnju situaciju i ponovno. Ja mislim da je to nekakav prijedlog o kojem se može razmišljati, ne mora se to napraviti ad hoc ali da se razmisli o tome.

Predsjednik Gradskog vijeća – gradonačelnik potvrđuje upravo ovu inicijativu i poduzet će se mjere.

1. **TOČKA**

Gđa. Marina Šiprak – kao što ste dobili u materijalima za sjednicu ovog Gradskog vijeća dajemo vam informaciju o opozivu i izboru članova Nadzornog odbora trgovačkog društva Komunalni centar Ivanić-Grad d.o.o. Naime, Skupština trgovačkog društva Komunalni centar je 14. listopada 2021. godine sukladno odredbama Zakona o trgovačkim društvima i Izjave o osnivanju društva s ograničenom odgovornošću u NO trgovačkog društva Komunalni centar Ivanić-Grad d.o.o. izabrala slijedeće članove – Ilijanu Mišković, Krešimira Ceranića, Lovorka Matkovića i Dragu Dianeka. S obzirom na to da je Ilijana Mišković 4. ožujka 2023. godine podnijela ostavku na dužnost članice i predsjednice Nadzornog odbora trgovačkog društva Komunalni centar Ivanić-Grad d.o.o. iz osobnih razloga Skupština je na sjednici održanoj 27. travnja 2023. godine donijela Odluku o opozivu članice NO Ilijane Mišković i izboru člana NO Željka Pongraca. Na toj istoj sjednici istom Odlukom Skupština je donijela Odluku o opozivu člana NO Krešimira Ceranića i izboru članice NO Irene Fučkar iz razloga što je gospodinu Krešimiru Ceraniću 17. siječnja 2023. godine prestao mandat člana i zamjenika predsjednice NO trgovačkog društva Komunalni centar Ivanić-Grad d.o.o. smrću. S obzirom na to da je stupanjem na snagu novog Zakona o sprečavanju sukoba interesa 25. prosinca 2021. godine prestao važiti Zakon o sprečavanju sukoba interesa iz 2011. godine koji je propisivao obvezu predstavničkom tijelu jedinice lokale samouprave da predloži Skupštini trgovačkih društava u kojima jedinica lokalne samouprave ima dionice ili udjele u vlasništvu članove upravnih tijela i nadzornih odbora, to se ovom Gradskom vijeću sada samo daje informacija o opozivu i izboru članova NO trgovačkog društva Komunalni centar Ivanić-Grad d.o.o. kako vam je i izloženo.

Gradsko vijeće Grada Ivanić-Grada primilo je na znanje podnijetu informaciju opozivu i izboru članova Nadzornog odbora trgovačkog društva Komunalni centar Ivanić-Grad d.o.o.

1. **TOČKA**

Gđa. Maja Krnjević – obzirom da nema predsjednika Savjeta mladih ja bih samo spomenula kako su ono što su do sada realizirali, realizirali su na jedan vrlo dobar način i smjer u kojem idu je jako dobar i obzirom da mlade treba poticati u svemu, pa tako i u idejama koje imaju i nastojanjima koja provode kroz svoj rad, ja i dalje predlažem da se u slijedeći rebalans, ili za slijedeću godinu, poveća iznos koji trenutno dobiva Savjet mladih. Mislim da je to 20.000,00 ili 25.000,00 kn, ja bih ga svakako povećala bar za 50% i mislim da se to može i da to trebamo napraviti.

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojen

**Z A K LJ U Č A K**

**o prihvaćanju Izvješća o radu Savjeta mladih Grada**

**Ivanić-Grada u 2022. godini**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**3. TOČKA**

dr.sc. Damir Novotny – Mi smo angažirani od gradske uprave, moj tim i ja, na izradi već nekoliko ciklusa strateških dokumenata za vaš grad. Pratim razvoj vašeg grada više od šest, ako ne i sedam godina i drago mi je vidjeti neke pomake koje vi možda ne vidite jer svakodnevno živite ovdje i možda ne vidite ono što mi kad dođemo izvana vidimo. Međutim, ovaj dokument koji je sada pred vama je iznimno važan zbog nekoliko bitnih razloga. Prije svega zbog toga što ulazimo u novi ciklus zajedničkih europskih politika ruralnog razvoja koje se bitno mijenjaju od 2023. godine i daje nam neke nove prilike za razvoj i iskorištavanje tog potencijala s kojim vi u gradu Ivanić-Gradu nedvojbeno raspolažete, a to je prirodni resurs. Grad prolazi, ja to sad gledam mali iz profesorske i teorijske strane, kroz jedno razdoblje postindustrijske transformacije što nije jednostavno. To razdoblje traje već desetljećima i mislim da je sada pri kraju, barem se meni tako čini. Ubrzavanje tog tranzicijskog razdoblja je sigurno dao veliki doprinos i ovo što se događa, ove tektonske promjene koje se događaju na istoku Europe nakon invazije Rusije, Ruske federacije na Ukrajinu i zapravo promjena okolnosti na tržištu hrane. Donedavno, prije nekoliko tjedana sam imao prilike slušati da se za tržište u Zagrebu nabavlja pileće meso iz Brazila jer je to najniža cijena pa onda idemo globalno nabavljati iz koje god strane svijeta, a smrznuta piletina u Brazilu je najjeftinija piletina na svijetu. Danas to više nije tako. Danas mi govorimo o kratkim nabavnim lancima hrane, danas govorimo o lokalnoj proizvodnji hrane, danas govorimo o konzumaciji hrane. Grad Ivanić-Grad raspolaže, dakle područje grada Ivanić-Grada 60% je poljoprivredna površina. Mi smo u ovaj dokument krenuli prije godinu i nešto više dana. Pratili smo, dakle analizirali smo koji su potencijali razvoja poljoprivrede strateški, dugoročni do 2030. godine. Gledali smo na koji način zapravo EU usmjerava razvoj poljoprivrede i ruralnoga prostora, naglašavam nije samo poljoprivreda, i ruralni prostor jer od 2023. zajedničke politike EU se mijenjaju i to radikalno mijenjaju u korist ruralnog prostora. U tih godinu dana su se dogodile tektonske promjene kakve nismo mogli ni pretpostaviti kada smo počeli raditi na ovom dokumentu. Od činjenice da je rat u Ukrajini ili agresija, da budemo precizniji, Rusije na Ukrajinu naglo podigla cijene primarnih poljoprivrednih proizvoda i unijela strah u Europu da ih neće dovoljno biti, rast cijene energenata, nabavni lanci su se popuno blokirali, toga smo svjesni i vidimo svaki dan, i EU mijenja svoje zajedničke politike. S druge strane Republika Hrvatska uvozi enormne količine hrane. Jedan od mojih kolegija koje ja predajem na visokim studijima, diplomskim studijima, zajednički program koji imamo sa University of London, dual degree, dakle razmjenjujemo i studente i profesore, kaže, a radi se o jednom kolegiju koji govori o pitanju lokalnog razvoja, govori o tome da se hrana ne smije transportirati na tisuće kilometara. Hrvatska uvozi ogromne količine hrane, a resursi s kojima raspolažemo o kojima mnoge zemlje nama konkurentne na turističkim tržištima ne mogu ni zamisliti. Nemamo uopće recimo, mi nemamo, barem nismo do sada imali problema sa vodom, pogotovo ne vi ovdje, kao jednim od najvažnijih ingredijenata u poljoprivrednoj proizvodnji osim tla je voda, i naravno u funkciji proizvodnje su još i kapital i ljudi. Španjolska već mjesecima nema vode. Prije nekoliko dana razgovarao sam sa čovjekom iz Alicantea, oni nemaju vode, a mi kupujemo njihovu hranu. 20 000 tona rajčice se uvozi iz Italije, Španjolske, Turske u Hrvatsku. Jagode se uvoze iz Grčke i Turske, imamo prilike vidjeti na našim tržnicama jagode iz Grčke i Turske i Španjolske. I tako mogu nabrajati koliko hoćete po svakoj kulturi količine uvoza. Radi se o milijardama eura. S druge strane poljoprivredne površine s kojima vi raspolažete su nedovoljno iskorištene. I to je bio jedan od važnih razloga zašto smo krenuli u ovaj vrlo važan strateški dokument i gledali smo na koji način zapravo možemo i kako bi trebalo usmjeravati aktivnosti vas ovdje lokalno, dakle vašega Gradskog vijeća, gradske uprave, a usklađeno sa tim svim tektonskim promjenama koje se događaju oko nas nevjerojatnom brzinom i činjenicom da Europska komisija i europske zajedničke politike idu u smjeru poticanja lokalnog razvoja. Hrvatska je od 01. siječnja ove godine, sviđalo se to nekome ili ne, članica Europske monetarne unije i Schengenskog prostora. Osobno mislim da je to iznimno važno dostignuće Vlade RH, bez obzira o kojim političarima se radilo, to je nešto što je dostignuće cijele zemlje. Netko će reći ne, ja kao što znate sam ekonomist i tvrdim da je to jako, jako važno. Zašto? Pa zbog toga što mi zapravo ulazimo u krug najrazvijenijih zemalja svijeta. U tom kontekstu je ovaj dokument iznimno važan, ja ću sada samo da ne duljim, govoriti o tome kako smo ga usklađivali, kratko ću reći, usklađivali sa smjernicama politikama EU, kako smo tražili prostor da vi iskoristite raspoložive novce koji su nikad veći bili za Republiku Hrvatsku locirani u smislu poticanja poljoprivredne proizvodnje i ruralnog razvoja, dakle razvoja vaših ruralnih područja. Vidim da ej u tom kontekstu i današnja diskusija, odnosno pitanja su bila kako unaprijediti ne samo grad, dakle uže naselje Grada Ivanić-Grada, nego i ruralna naselja, i tu moram reći da su se otvorile brojne mogućnosti u zajedničkim politikama EU. Koji su ciljevi zajedničkih politika, poljoprivrednih politika od 2023. do 2027.? Prije svega jačanje tržišne sposobnosti poljoprivrednih proizvođača i njihove konkurentnosti. To je na prvom mjestu, to je prvi stup ciljeva koje želi EU postići, drugi je kako da se očuva okoliš i zaštiti od negativnih utjecaja i treće, ne najmanje važno, da se nastani ruralni prostor. Bio sam danas u općini koja se zove Martinska Ves koja je samo dvadesetak ili tridesetak kilometara udaljena od vas, ali kao d je rekao Bog laku noć. Niti jednog radnog mjesta tamo poštenoga nema. I kako je moguće da tako lijep i prirodno bogat kraj sa obiljem vode i obiljem tla za poljoprivrednu proizvodnju je tako siromašan. Dakle, to je retoričko pitanje na koje svi mi tražimo odgovore. Odgovori se moraju pronaći u ubrzanom ruralnom razvoju i u tom kontekstu je napravljen novi strateški plan RH dakle u kontekstu zajedničkih poljoprivrednih politika EU od 2023. do 2027. godine i u tom kontekstu smo mi predložili ovaj dokument. Mi smo radili, osim ovoga strateškog dokumenta koji je sektorski dokument i Plan razvoja vašeg grada do 2027. godine, i onaj prethodni od 2014. do 2020., pa svakako jedan je od najvažnijih ciljeva koji je postavljen i u strateškom planu razvoj turizma i razvoj poljoprivrede. Sad će netko reći - tko se obogatio od poljoprivrede. Mnogi su se obogatili od poljoprivrede. Sad će netko reći - kako ćemo mi na malim površinama, koje kod vas prevladavaju, kad nemamo komasirane površine kako ćemo mi razvijati poljoprivrednu proizvodnju. Pametnu poljoprivrednu proizvodnju treba razvijati. Dakle, na jednom hektaru ako posijete pšenice koja je, vi koji se bavite poljoprivredom ili znate nešto o poljoprivredi znate da nije baš osobiti kapitalno niti radna intenzivna je kultura, ako biste posadili na primjer rajčicu, koju uvozimo 20 000 tona u RH, zaradili biste pola milijuna eura. Na jednom hektaru plasteničke proizvodnje. Na jednom hektaru pšenice ćete zaraditi možda 1000 eura, uz poticaj možda 1500. dakle, ključno je pitanje bilo kako iskoristiti 57% površine vašega grada koji je doista, ne možda prvorazredno zemljište ili ne možda prvorazredan resurs, ali vode ima, a osim toga se danas rajčica ne sadi na zemlji nego na hidroponiji, i ne samo rajčica nego i druge kulture koje veliki turistički centri otkupljuju. Kako smo pristupili? Pristupili smo da pogledamo s čim raspolažete, ali prije toga bih naglasio da smo pogledali kroz koje razdoblje ste vi prošli u proteklih od 2014. do 2020., malo smo gledali više da ex post provjerimo jesmo li na dobrom putu bili kad smo planirali onaj prvi razvojni ciklus od 2014. do 2020. i moram vam reći, na moju radost, da smo one kvantificirane ciljeve koje smo tada postavili zapravo u ovom gradu ispunili. Vi ste došli do, naravno opozicija će reći ne, pozicija će reći da, ali ja moram reći da morate biti objektivni, dakle došli smo do 41 % razvijenosti u EU mjereno po bruto domaćem proizvodu po glavi stanovnika. Proračun vam je skoro udvostručen u odnosu na 2014. godinu, ali ono što mene najviše veseli, povećan je broj radnih mjesta, i to značajno povećan broj radnih mjesta, pa onda i stoga naravno rastu i proračunski prihodi i rastu mogućnosti za sve ovo što vi želite da imate razvijenu infrastrukturu, posađene i uređene zelene površine, čiste ulice. Toga ne može biti ako nemate novaca, odite u Martinsku Ves pa ćete vidjeti kako se gradonačelnik muči sa milijun eura sa tri tisuće stanovnika. Dale, hoću vam reći da su se učinili neki ključni koraci zato što se ozbiljno planiralo, iako se mnogima danas čini da se nije planiralo. Je, mnogi su projekti i ostvareni. Ja se vrlo dobro sjećam kad smo predlagali, ja sam se osobno za to založio, da se osnuje Visoka škola u vašem gradu. Danas ta Visoka škola radi, kreira kadrove i treba toga biti još više. Prije nekoliko dana sam bio u Gradu Sisku, s gradonačelnicom sam razgovarao, oni su dobili prvi puta u povijesti direktno 22 milijuna eura. Dakle, mi govorimo da su sada prilike značajno veće i u ovome smjeru razvoja ruralnog prostora i u smjeru razvoja poljoprivrede nego što su to bile prije desetak godina i zbog toga smo sa pravom ambiciozni kada pokušavamo kroz ovaj program, ovaj Plan, strateški Plan razvoja poljoprivrede dosegnuti ciljeve koje možda do sada nismo uopće niti sanjali, a to je da proizvodimo velike količine hrane, kvalitetne, neću reći zdrave hrane, jer hrana koja nje zdrava ne postoji, jer ako nije zdrava ne smije biti na tržištu. Sva hrana mora biti zdrava, ali mi govorimo o kvalitetnoj, vrhunskoj hrani. Vi ste jako blizu velikog potrošačkog centra koji se zove grad Zagreb ili gradska aglomeracija i svaki vaš najmanji OPG, i najmanja površina može proizvoditi, neću reći milijune eura, ali sigurno stotine tisuća eura vrijedne hrane za grad Zagreb. I zbog toga je ovaj Plan vrlo važan i jako važan, ali kako? Pa, ne možete saditi ili sijati ratarske kulture, za to je zadužen Brazil, Argentina, Ukrajina, Rusija, nikako ne Ivanić-Grad. Vi morate proizvoditi pametno, napredno, kvalitetno i visoko vrijedne poljoprivredne proizvode i time čete privući ljude u vaš prostor, stvoriti ćete uvjete za daljnji razvoj i ubrzat ćete ukupan socioekonomski razvoj ako aktiviramo resurs koji se zove poljoprivredna proizvodnja. Na razini Zagrebačke županije, mi smo se konzultirali sa Zagrebačkom županijom, oni su predvidjeli da vi ovdje proizvodite biološki ekološke proizvode. To je, rekao bih dobar smjer, ali ne potpuno ostvariv zato što to jednostavno nije moguće na površinama koje su blizu i autoceste i industrijskih pogona, ali u svakom slučaju pravi smjer. Sada je, time da zaključim, pitanje što Grad može učiniti osim što može poticati poljoprivredne proizvođače da se koriste europskim izvorima kako bi investirali i kako bi proizvodili, a ja vas uvjeravam iz našeg velikog iskustva, ja sam kod Gradišćanskih Hrvata u Nadzornom odboru njihove Gospodarske agencije već dva mandata, najbogatiji Hrvati na svijetu su Gradišćanski Hrvati. Oni ostvaruju u tom Gradišću, koje je poljoprivredna zemlja, 35.000,00 eura po glavi stanovnika, vi ostvarujete 10.000,00 eura. Grad Zagreb ostvaruje 25.000,00 eura po glavi stanovnika. Znači, vi se morate po razvoju približiti Gradu Zagrebu, a jedna od poluga tog razvoja će zasigurno biti, osim malog i srednjeg biznisa iz poduzetničke zone o kojima je bilo danas riječ, koje će se sigurno nastaniti, je upravo proizvodnja u ruralnome prostoru hrane i onoga svega što se u ruralnom prostoru može proizvesti. Grad mora osigurati opće uvjete i zbog toga smo predložili nekoliko projekata da se ti infrastrukturni uvjeti stvore. Mi radimo sa općinama i gradovima u Istri i oni su kad su vidjeli da zapravo turizam pojede što god može, što se god može proizvesti krenuli već davno u jačanje lokalne proizvodnje hrane, pa su od malvazije napravili vrhunsko vino, iako oni koji se razumiju u vino kažu da to nije vino, vaš škrlet je vjerojatno puno bolji, ali sve se tamo što se proizvede ože i prodati. Tako ćete i vi morati to isto, taj zaokret napraviti jer ste blizu velikog potrošačkog centra koji pojede apsolutno sve. Zbog čega? Zbog toga što je vrijeme jeftine hrane iz Brazila prošlo i hrvatski građani, to se pokazalo ovih nekoliko godina od kovid krize pa do danas, su spremni platiti više za bolju, kvalitetniju hranu. Mi radimo sa slavonskim općinama gdje su se pojavili ljudi koji proizvode od crne slavonske svinje vrlo visoko kvalitetne proizvode i sve se proda. Dakle, ne postoji niti jedan proizvođač proizvoda suhomesnatih od crne slavonske svinje koji kaže da ne može prodati svoj proizvod koji nisu uopće jeftini, već su vrlo, vrlo skupi. Dakle, to je jedan smjer, za to je potrebno da Grad odradi svoj dio posla, to znači uloži kako svoj novac tako novce europskih fondova u određenu javnu infrastrukturu, o tome, o detaljima se svakako još može razgovarati. Ono što je jako važno je da se u ruralnom prostoru osigura kvaliteta života kao da je u gradu da vi dobijete tamo ljude iz grada koji će se i baviti poljoprivrednom proizvodnjom. I naravno ne najmanje važno da se osigura zaštita okoliša da nam se prostor ne devastira. Ja nisam ekološki ekstremist, kao ekonomist znam što znači resurs prostora i zbog toga apeliram na vas da taj prostor čuvate, ali ga morate iskoristiti. Time bih zaključio, pred vama je dokument, apeliram da ga jednoglasno prihvatite i da onda kroz rad, kroz Vijeće i kroz gradsku upravu realizirate one projekte u narednom razdoblju kako bi ove ciljeve koje smo postavili do 30.-te godine i ostvarili.

Gđa. Maja Krnjević – zahvaljujem na uvodu i moram u startu reći nikad se nećemo uspoređivati sa mjestima oko Ivanića koja nisu razvijena, radije bismo se uspoređivali sa Heidelbergom i išli u tom smjeru da postanemo grad koji ima nekakvo učilište, i tako dalje. No, čisto radi razumijevanja građanstva koje nas sluša i zbog toga što je ovaj dokument javno dostupan ja bih molila samo odgovore na neka pitanja. Kao što je na primjer, kad je u pitanju ratarstvo, voćarstvo i vinogradarstvo o kojem se u Strategiji govori kaže ovako- ratarstvo u gradu počiva na ekstenzivnim poljoprivrednim metodama što je vidljivo u odnosu na namjene poljoprivrednih parcela. Tek manje značajan udio poljoprivredne proizvodnje odnosi se na stakleničku proizvodnju, tek 0,06% ukupnih površina, što ukazuje na potrebu poticanja razvoja održive intenzivne poljoprivrede na području grada, posebice kroz implementaciju procesa i tehnologija digitalne zelene tranzicije. To ste i sad rekli. Evo, možda bi bilo zgodno da, objasnili ste u jednom dijelu kako se to može, ali evo možda da se još to malo ljudima objasni jer slušaju nas, pa da mi ne budemo zasuti hrpom pitanja. Projekt je ove izrade Strategije plaćen pa čisto da dobijemo odgovor od relevantnih osoba. Znamo da je donesena, vezano uz proizvodnju meda koji se ovdje isto nešto u jednom dijelu spominje, znamo da je donesena preporuka RH da se med uvede u urede, škole, vrtiće, bolnice i da s jedinicama lokalne samouprave praktički dođu u javne ustanove, iz ove Strategije evo možda ja nisam to dobro iščitala, ali ne vidim na koji način i kako. Što se tiče agroturističkih djelatnosti tu vidimo dvije tradicijske okućnice u naselju Posavski Bregi, pa onda što bismo s tim, kako bismo to organizirali. Poljoprivredna i logistička infrastruktura. Što se tiče swot analize koja je u jednom dijelu tu stavljena odlično su navedene sve prilike koje bi očekivali da razradimo kako?. Da li će to razrađivati Grad sam neovisno, odnosno uz pomoć ove Strategije, ali ja tu iskreno govoreći nisam vidjela kako osim onih općenitih napomena što bi trebalo. Što se tiče seoskog turizma, koji je vrlo važna komponenta i tu navodite u Strategiji da je, naravno da je komplementarna djelatnost sa OPG-ovima gdje se može i zaposliti nova radna snaga i tako dalje. I sada onda imamo razvoj ponude gdje kažete – izgradnja smještajnih kapaciteta tipa kamp, poticanje OPG-ova, i tako dalje, ja bih tu radije išla na formiranje nekakvog etno sela, pa onda otvaranja kušaonica, razvijanja dnevnog turizma i tako nešto u tom smislu. Dalje, kod obiteljskih poljoprivrednih gospodarstava govori se o povrću, voću i cvijeću. Ne znam da li je vama poznato da do 1997. godine mi smo imali staklenike koji su proizvodili i koji su bili najveći tada u RH i proizvodili su anturijum, a prije toga smo imali 80-ti, 70-tih godina sada već prošlog stoljeća, u istim tim staklenicima bili smo najveći proizvođači ruža i karanfila. Mislim da u tom smjeru treba ići i razmišljati. Na kraju krajeva i takvu poljoprivrednu politiku voditi sam Grad i uz ovu Strategiju koja je napravljena. E sada, on što me zanima, a to mi može dati gradonačelnik odgovor, pitanje na koji način to mislimo financirati, ali iskreno govoreći iz ove Strategije građani ne znam koliko svi oni koji nisu baš ekonomski pismeni mogu iščitati. E sada, izgradnja javne logističke infrastrukture. OK, ali šta ćemo u nju staviti? Znači, prvo moramo razviti proizvodnju OPG-ova, ne znam, na malim parcelama, povrće, voće, ovo o čemu ste govorili i Vi u ovom uvodu, da bismo to mogli nekud spremiti jer nema smisla graditi infrastrukturu pa onda unutra skladištiti poljsku jabuku ili, ne znam, nešto slično. Dakle, to je ono na što sam htjela tražiti da malo, ako možete, to pojasnite da ljudi to bolje razumiju i da nije baš skroz općenito kao što je bio ovaj uvod i što se tiče kvalitete života i stanovanja tu kaže ovako – u ruralnim područjima Grada postoji značajan broj zapuštenih i napuštenih kuća, stambenih jedinica koje je potrebno iskoristiti za stanovanje mladih bračnih parova i privlačenje talenata- apsolutno da. Spontano uređivanje starih i napuštenih privatnih kuća, stambenih jedinica se odvija usporedno. Nužna je intervencija Grada koji će otkupljivati ove zgrade i preurediti za potrebe stanovanja mladih bračnih parova i talentiranih profesionalaca koji su potrebni za ubrzanje razvoja. Nakon uređenja Grad će te stambene jedinice zadržati u svom vlasništvu te iznajmljivati po povoljnim uvjetima i/ili prodavati na tržištu. Kaže ovako – očekivani učinci uređenje najmanje 50 kuća, procijenjena vrijednost na 4 milijuna eura. Sada me samo zanima da li je to iz registra imovine jer ja taj podatak nisam mogla pronaći. Vremenski okvir za ovo je 2024. – 2030. To je u budućnosti, znači to još stignemo razraditi. Pa evo čisto obzirom da ste nam danas tu i ovo je rijetka prilika da Vas možemo čuti i u naše, Gradu bilo bi dobro kad biste na ova moja nekakva pitanja ili otvorene stavke evo dali čisto jedan kratak odgovor kako bi i građani kojima je ova Strategija dostupna na stranicama Grada i koji danas slušaju ovo Vijeće kako bi im to sve skupa bilo malo jasnije. I ono što me još interesira, netko treba biti zadužen za provedbu ove Strategije, pa evo gradonačelniče vjerujem da mi Vi možete na to pitanje dati odgovor, tko će se i da li će se formirati nekakva posebna radna skupina koja će to, odnosno neko tijelo koje će provoditi nadzor jer u principu ono planiraj, izvrši, kontroliraj, korigiraj, mislim da i u ovom segmentu treba raditi, posebno u ovom jer i piše u Strategiji.

Gradonačelnik – s obzirom da, rekao je već kolega Novotny, imamo suradnju dugi niz godina želim samo reći da je Strategija jedan okvirni dokument koji zapravo treba percipirati i vidjeti osnovne ciljeve prema kuda idemo i ona treba biti neka smjernica u kom smjeru Grad ide. Naravno da provedbene akte provodi sam Grad i upravni odjeli Grada koji se onda na neki način brinu da izrodimo mjere i načine na koji ćemo doći do očekivanih ciljeva koji su u samoj Strategiji navedeni. Naravno i da je sama Strategija živi organizam koji je podložan promjenama i na kojeg se može utjecati i percipirati ga u samom tom vremenskom roku može se nadopunjavati ili se mogu mijenjati u strateškom dokumentu određeni ciljevi. Ono što je nama definitivno važno, a mislim da je i tu napomenuto, da je Strategija jedan dokument koji mora, kad govorimo o Strategiji Grada, koji mora pratiti i Županijsku Strategiju i Strategiju razvoja države. Ona nam, naravno, služi kao vodilja u donošenju mjera i provođenju samih mjera, ali je vrlo važna kao strateški dokument koji nam osigurava mogućnost i povlačenja sredstava iz EU. U tom kontekstu Grad ima određene potencijale svoje vlastite već, a to je prvenstveno i Razvojna gradska agencija koja je isto bila, rekao bih, plod prvotne Strategije jer ju nismo imali i koju smo izrodili iz prvotne Strategije razvoja Grada i koja treba biti na uslugu našim poljoprivrednicima i služiti im i kao potporna institucija preko koje će dolaziti do saznanja o EU fondovima, a sami modaliteti i načini na koji ćemo doći do određenih ciljeva prvenstveno znači provedbeno tijelo je Grad i upravni odjeli Grada. U tom kontekstu u okviru Grada postoji i Odjel za poljoprivredu preko kojega ćemo percipirati i vidjeti što od predloženih ovih mjera u Strategiji mi možemo ispuniti i na koji način ćemo do njih doći. Mogu reći samo da smo mi u periodu dosta toga i napravili, da smo po prvi puta imali i bespovratnu dodjelu sredstava za male poljoprivrednike, za male OPG-ove, da smo u tom kontekstu evo nastojali ispoštovati rokove vezane uz dodjelu državne zemlje, da smo raspisali već sad treći natječaj za dodjelu državnih parcela, a na određenim stavkama ćemo same provedbene akte donositi u godinama koje su ispred nas. Mislim da je u okviru razrade ive Strategije bilo i nekoliko radionica, da je ona bila i na javnoj raspravi, da se nastojalo uključiti i OPG-e i sve nekakve čimbenike u toj poljoprivrednoj proizvodnji da sudjeluju u izradi ovog dokumenta i drago mi je di i Vi ovdje napominjete da je dosta toga percipirano, da je dosta toga obuhvaćeno. Ono što sigurno ne osigurava Strategija to su provedbeni akti. Znači, u svakoj Strategiji je bitan cilj prema kud se ide i smjer, a za same provedbene akte je sigurno odgovoran Grad kroz svoja upravna tijela Grada. Naravno da su potrebni i ljudi zainteresirani i poljoprivrednici koji će se onda uključivati u takve provedbene akte i dovoditi do nekakvog zajedničkog razvoja grada. Kad govorimo o infrastrukturi ono što je također važno, a Grad to vodi, to je definitivno komunalna infrastruktura u ruralnim područjima, to je definitivno osiguravanje i kapaciteta dječjih vrtića, škola i svega onoga što je potrebno za normalan život u ruralnom dijelu našeg grada. Evo, uz izgradnju vodovodne mreže, koja pokriva preko 90% područja Grada danas, već smo vidjeli da se kreće i u izgradnju kanalizacijske mreže koja će to podnesti. Znamo da smo dobili sredstva za izgradnju dva nova vrtića, od toga jedan u ruralnom području Grada. Mislim da idemo u dobrom smjeru i po samim smjernicama ćemo razrađivati mjere kako poticati upravo poljoprivrednu proizvodnju za koju smo se u ovom strateškom dokumentu odredili.

g. Lovorko Matković – ne bih rekao da je u Martinskoj Vesi rečeno laku noć, dobili su vidikovac iz EU i gospodinu Prelecu bih isto to rekao što se tiče mosta, obnavljali su most i u Martinskoj Vesi, zatvorili su ga prošle godine 1.6., rekli su da će ga otvoriti 3.9., ali su ga već otvorili 15.3.2023. Valjda naš neće tako dugo biti zatvoren. I taj most je bio zatvoren po danu, svi poljoprivrednici koji imaju zemljište i s jedne i s druge strane nisu uopće mogli obrađivati svoju zemlju. Vidim u vašoj Strategiji niste baš posebno napisali o farmama jer izgleda Vam se ne sviđa baš taj dio farma u ovakvim, recimo lijepim, ravnim područjima. Tu gdje je farma nastala tu nije bila devastirana zemlja. To je bila plodna zemlja, obrađivana zemlja godinama. I sami ste napisali da farme i govedarstvo narušavaju ruralni dio toga zemljišta. Mi imamo odteretni kanal Sava-Lonja-Sava, ili kako se već zove, 2 km od te farme. Znači, to se može navodnjavati, ali desilo se to, država je svoju zemlju dala nekome da proizvodi ovdje, recimo goveda. To je jedan dio pa bih Vas molio da kad mi napravimo nekakav taj strateški cilj da li to netko na višoj razini ikad pogleda ili možda da li nekom dođe to, ili je to samo na našem, naša želja, naša obveza, naše razmišljanje da znamo šta ćemo raditi slijedećih deset godina. I pisali ste u jednom dijelu što se tiče izgradnje od Agrokora ili od Fortenove, da to nije sad trenutno, ne pomaže puno OPG-ima. Da bi trebao Grad intervenirati. Na koji način? To je veliki dio novaca i tu bi trebalo, znači opet to ne može Grad sam napraviti. Skladišta se rade negdje drugdje, skladišta se rade ili recimo kao i te farme, rade se na područjima gdje je nekad bila obradiva zemlja. Znači dok država ne promijeni svoje mišljenje i u ruralnim područjima, a ruralno područje je Banija, Kordun, Lika, počne raditi tamo farme i tamo počne raditi nekakva skladišta onda će Hrvatska sigurno napredovati, a ne ovdje.

g. Mladen Prelec – naime, niti sam poljoprivrednik, niti sam ekonomist. Čak se nisam mislio niti javljat ovdje za riječ jer nije uopće moj fah, nije moja domena, da mi nije za uho zazvonilo ono prošlost. Kažete gospodine Novotny da ste jako zadovoljni realizacijom Plana 2014.-2020. i onda sam se malo zamislio. Naime unazad nekih 15, 20 godina skoro svaki naš mjesni odbor je imao mljekaru. Nema više niti jedne, ja ne znam da li na području Grada još ima ijedna da se mlijeko skuplja. Ne znam, neću reći da nema niti jedna, ali jako rijetko. Nabrojao sam kod sebe u selu u zadnjih godinu dana 5 ljudi je prodalo sve krmače. Krave u Deanovcu drže dva kućanstva. Govorim samo o jednom naselju, s tim da jedno ima četiri što nije ekonomski baš isplativo, drugo čini mi se desetak. Vi kažete da ste zadovoljni s realizacijom. To mi je zazvonilo. Koji je onda bio cilj ako je nestalo stočarstvo, neću reći da je nestalo ali je pri kraju. Svinjogojstvo u cijeloj državi se smanjuje, nismo izuzetak da budemo jasni. Ja ne vidim razvoj poljoprivrede u toj priči, a s kojim god poljoprivrednikom razgovaram svi kažu sve je teže, ne isplati se, prekidaju proizvodnju. Ostaje jedan mali broj koji povećavaju proizvodnju, to su možemo reći veliki poljoprivrednici, ne baš tipa Agrokora, ali za naš nivo. I baš me zanima, ako znate odgovor, koliko je to radnih mjesta novih u poljoprivredi otvoreno u tom prošlom periodu. Naime, imamo ovdje dvije farme, Širjan i Lukač, ja ne znam koliko je to novih radnih mjesta otvoreno na te dvije farme. I ono što je je jako teško uskladiti, budimo realni, te dvije farme imaju jedan određen broj ljudi koji tamo radi, ali kako ćemo to uskladiti sa razvojem turizma na području Grada. Niti riječi o tome u Strategiji razvoja poljoprivrede, a malo, malo se žalimo svi stanovnici grada, i ruralni dijelovi kad farma Lukač ima odvoz đubra onda se žalimo mi tamo koji smo bliže njemu, ada ovdje farma Širjan ima odvoz onda e normalno žale mještani grada, građani grada i dio koji je bliži ovdje, žalimo se na smrad. Moramo uskladiti znači razvoj poljoprivrede i razvoj turizma, a ja o tome u Strategiji o razvoju poljoprivrede nisam vidio niti riječi.

Gđa. Milica Piličić – očito sam ja jedini ekonomist koji se javlja ovdje da bi nešto rekao i ono što sam naučila tijekom školovanja je da za svaki uspjeh je bitno imat plan i strategiju i naravno i analizu toga. Nisam sigurna, ali mislim da je ovo prva Strategija razvoja poljoprivrede u Ivanić-Gradu. Što se tiče gospodina Preleca koji se pita koliko recimo farma Lukač zapošljava ljudi i koliko je pridonijela razvoju, zapošljava jako puno ljudi cca 70 do nedavnog neslavnog pokušaja da se nešto drugo napravi, ali nebitno. Znam jer je to moj prvi susjed nedaleko 1,5 km, koji znam da je krenuo od ničega. U to vrijeme nije bilo podrške Grada, nije bilo niti plana, to je bilo prije dvadesetak godina. Razvio je kompletnu infrastrukturu unatoč masi prepreka. Razvio je naselje oko sebe, doveo je ljude koji rade ne samo iz Ivanić-Grada nego i dalje iz okolice. Razvio se do stvarno enormnih veličina i sve to sam. Dakle, kad netko kaže da traži potporu od svega, mislim da čovjek prvo treba krenut sam, tu je Grad ili Županija da mu budu od pomoći. Tako da sada analizirat Strategiju kakva će biti ili neće biti, mislim to je Strategija i Plan tako da ne znam čemu sada unaprijed osuđivati i , ne znam, analizirati da nešto nije dobro. Kako je rekao gradonačelnik, svi smo bili pozvani sudjelovati, a nitko nije vjerujem.

G, Mladen Prelec – hvala lijepo kolegici Milici, ja Vas lijepo molim da me drugi puta pažljivo slušate, a onda me kritizirate. Naime, ja sam govorio o zadnjoj Strategiji od 2014. do 2020. Nisam rekao uopće riječ protiv farme Lukač. Dapače, rekao sam da treba uskladiti razvoj poljoprivrede i razvoj turizma. Rekao sam koliko je novih radnih mjesta u poljoprivredi općenito otvoreno na području Grada. Lukač je u tom periodu zaposlio nekih dvadesetak, tridesetak novih ljudi, od 2014. govorim. Uopće nemam riječ protiv njega. Napadate me, a da niste slušali me.

g. Milica Piličić – nisam uopće imala namjeru gospodine i kolega Prelec uopće išta reći loše. Niti zagovaram gospodina Lukača ili bilo koga ovdje, Širjana, ili bilo kojega. Znači, mi pričamo ovdje o Strategiji poljoprivrede. Turizam ide u jednu drugu vrstu strategije. Ja se nadam da idemo nekom zdravstvenom turizmu, da idemo nekakvom seoskom turizmu, vjerujem da se to uklapa u jednom dijelu ove Strategije, ali apsolutno ništa protiv Vas kolega niti mislim da Vi nešto osuđujete. Samo malo pomnije pročitat Strategiju.

dr. sc. Damir Novotny – rad na ovom dokumentu je trajao, kao što sam rekao, više od godinu dana i uključivali su se ljudi u javnoj raspravi. Bilo je diskusije oko meda ako ćemo o toj temi, bilo je diskusije o prošlosti. Ja sam čovjek budućnosti, a ne prošlosti iako vjerojatno u ovoj sobi imam najdulji staž u prošlosti. Da ne otkrijemo godine pa nećemo tu temu potpuno otvarati, i znam što je bilo ranije u Ivanić-Gradu. Znam kakvi su kapaciteti bili, ali ne samo u Ivanić-Gradu. Dakle u cijeloj Republici Hrvatskoj su postojali ti agroindustrijski kombinati koji su imali određeni uspjeh. Dakle, u RH su se dogodile unazad 100 godina, o tome sam napisao i knjigu pa ću vam ju rado poslati da ju pročitate ako netko uopće čita više knjige, kao što je Krleža rekao- sve smo mi to napisali, ali nitko ne čita. Dakle u 100 godina su provedene tri agrarne reforme i na žalost su poljoprivredni posjedi jako usitnjeni. Tako da je recimo početkom, ako ćemo se vraćat na to vrijeme prije tranzicije, od početka tranzicije 20% svih poljoprivrednih površina je bilo unatoč općem mišljenju u državnome vlasništvu, a 80% u privatnom. Kao što malo tko zna da su banke bile privatne, a ne državne jer su, evo ja sam počeo raditi u banci 80-te godine i meni su vlasnici bili poduzeća, a ne država. Dakle, privatni vlasnici površina su proizvodili 20% hrane, a kombinati 80%, to su činjenice. Naša agrarna reforma je težila u prvom mahu da se usitnjene površine početkom 90-tih još više usitne i stvorili smo zapravo čitav niz mehanizama subvencije troškova, pa jer je to neki način bio smjer održavanja ruralnog prostora, socijalnih politika na ruralnom prostoru. Međutim, novi smjer europskih politika od 2023. godine nije subvencija troškova, nego stvaranja uvjeta za povećavanje konkurentne sposobnosti poljoprivrednih gospodarstava. Spomenut ću ponovno, ne Heidelberg, ne znam jeste bili u Heidelbergu, ja jesam masu puta, ne bih tamo živio odmah ću Vam reći, sivi, prljavi grad, ja sam u Munchenu i zadovoljan sam sa Munchenom to ću Vam reći, i naravno sa Eisenstadtom u Gradišću gdje sam vrlo često. Najveća površina s kojom jedno obiteljsko poljoprivredno gospodarstvo raspolaže u Gradišću je 30 ha. Nema više od toga. U pogledu stočarske proizvodnje tu Hrvatska ima ogromnih problema. Ja znam za tu temu opadanja proizvodnje mlijeka. Nedavno, radimo sa Općinom Brinje, pa tam je načelnik Općine imao 300 grla stoke, muznih krava, sada proizvodi bikove, krava - tele, jer mu se mlijeko ne isplati. Zašto? Pa zato što svi mi pijemo puno manje mlijeka. Pa ja iskreno rečeno ne znam koliko u mom kućanstvu mlijeka popijemo mjesečno, ali više od dvije litre bome ne. Pa neki kažu i nije zdravo mlijeko za odrasle osobe. Dakle, paradigme se mijenjaju. Nove paradigme govore o tome da se više povrća treba jesti. I u tom kontekstu je zapravo i ova Strategija, kao što je gradonačelnik rekao, smjernica za budući razvoj. Ovi pažljivi slušatelji vašeg lokalnog radija, koji nas nadam se slušaju, će time dobiti signal idite prema proizvodnji povrća. Zašto staklenička i plastenička proizvodnja? Pa zbog toga što imate povoljne uvjete za to. Imate vode. Što je uloga Grada? Pa nije uloga Grada da bude trgovac poljoprivrednim proizvodima. To nije uloga ni države. U tržišno orijentiranim ekonomijama lokalna samouprava, naglašavam samouprava, prema Povelji Europskog vijeća lokalna samouprava vi ste ti koji trebate sada svakogodišnjim provedbenim aktima pomoći da se ovi ciljevi povećavanja proizvodnje povrća i voća i cvijeća ako želimo ovdje ostvariti. I to je nešto što ćete vi sigurno napraviti. Koliko je radnih mjesta u međuvremenu otvoreno u poljoprivredi mi imamo te podatke, ali nisu oni relevantni u agregatnom dokumentu kao što je strateški dokument do 30-te godine. Došlo je do povećavanja broja radnih mjesta u farmerskoj proizvodnji. Što se tiče same farmerske proizvodnje EU tu je prilično osjetljiva zbog zaštite okoliša. Najveći zagađivači okoliša su krave i to je jedan od većih problema. I zbog toga EU, Europska komisija tu je prilično osjetljiva prema konceptu velikih farmi u ruralnim prostorima. Jednom prilikom sam bio u Europskom parlamentu u Europskoj komisiji pa smo išli tamo u lobističku organizaciju poljoprivrednih proizvođača i zadruga, jedna grupa naših farmera je došla tamo i jedan od naši farmera je pitao predsjednika koliko ima krava na svome imanju, a ovaj kaže. Ja sam na žalost morao prevoditi jer imamo problem ne samo jezika i jezičnih barijera, nego razmišljanja, pa kaže čovjek koji je danas predsjednik da pogode. Jedan farmer kaže imate 500 krava, a drugi kaže 10 000 krava. Znate koliko ima? 35 krava. Imaju organizaciju koja se zove Zadruga koju smo mi proskibirali, i Talijani i Austrijanci imaju te kooperative, Nijemci, Šveđani, Norvežani, Danci, oni se organiziraju u proizvođačke organizacije. Vaša uloga, uloga vas Vijeća i gradske uprave je da potičete samoorganiziranje poljoprivrednih proizvođača. Kako ćete ih potaknuti? Infrastrukturno, Grad će uložiti u komunalnu infrastrukturu, u prometnu infrastrukturu, u digitalnu infrastrukturu da oni mogu digitalizirati svoje poslovanje. To je uloga vas kao Gradskog vijeća i gradske uprave. Dakle, u tom kontekstu Grad će koristiti svoje izvore kako bi poticao razvoj, ali moramo naglasiti, ovdje se ne radi o razvoju poljoprivrede nego poljoprivrede i ruralnoga prostora. Imajte to uvijek na umu. I Grad će sa svojim godišnjim proračunskim kapacitetima, koristit će i europski novac koji nam je na raspolaganju, poticati one koji nas slušaju da se organiziraju i usmjere u intenzivnu, pametnu, preciznu poljoprivredu. Moj mladi kolega je upravo to i magistrirao koji je iza Vas koji se time upravo bavi. Dakle, to su zapravo naše strateške teme, a operativno ćete se vi svake godine dogovarati koliko ćete aplicirati u proračun novca za implementaciju ove Strategije. Što se tiče ove teme meda tu bih isto bio tako oprezan, mi volimo taj gratis mentalitet, pa ćemo mi to sve gratis. Taj gratis mentalitet je dosta opasan, znate, Moja prva lekcija u osnovnoj ekonomiji mojim studentima- nema besplatnog ručka. Ako nekom dam, nekom moram uzeti, ali ako nekome dam, dakle ako mu pomognem kao što EU pomaže da vi dobijete nekakav novac to se mora multiplicirati kroz nova radna mjesta i razvoj. Zbog toga sam ja zadovoljan sa makro rezultatima, pokazateljima razvoja vaše lokalne sredine. Zato što ste ostvarili pomake. Mnoge jedinice lokalne samouprave nemaju rast radnih mjesta. Vi ste u proteklom tom planskom razdoblju od 6 godina napravili ste značajan pomak za razliku od mnogih drugih koji to nisu napravili. 400 novih radnih mjesta otvoriti ovdje uz opadajući broj radnih mjesta i u Naftaplinu, dakle nije baš tako jednostavno znate. Sad će netko reći OK, tu nam je blizu Zagreb. Ne, ne, vi ste, vi koji sjedite ovdje, koji ste sjedili 2014. godine kada smo usvajali onu prvu Strategiju, pazite iz malih projekata, serije malih projekata su ostvarena nova radna mjesta i to kvalitetna. Dakle, moramo razgovarati upravo u tom kontekstu malih koraka koji nas navode do cilja. Nema više velikih, kvantnih iskoraka, ali vidljivi su. Ja sam povodom pet godišnjice ulaska u EU imao predavanje u Europskom parlamentu i sada naših skeptika koliko hoćete, ja ne volim skeptike, to nema nikakvog smisla, govorio da je ulazak u EU imao veliko značenje i važan poticaj ukupnom ekonomskom razvoju. U pogledu poljoprivredne proizvodnje došlo je do prijeloma. Moj profesor na fakultetu je bio akademik Stipetić, dakle čovjek svjetskoga kalibra i prije nego što je umro u Akademiji sam u razredu za ekonomiju imali smo nekakvu raspravu u HAZU-u i mene su pozvali i onda sam ja s njim razgovarao i objavio je jednu knjigu u kojoj je upravo govorilo o problemima hrvatske poljoprivrede u proteklih sto godina, pročitajte knjigu. I on je tada utvrdio zajedno sa profesorom akademikom Mijom Mirkovićem, isto mojim profesorom, koji je rekao ovako – mikronizirana, ili kako su oni nazvali pulverizirane površine ne mogu osigurati ekonomiku, ne mogu. Mi nećemo ići na arondaciju, na komasaciju, jednostavno vi to nećete napraviti, ali no što možemo i to je smjer i našim slušateljima i vama ovdje u vijeću da idemo na intenzivnu, pametnu, preciznu poljoprivredu, dakle da idemo i time ću završiti. Mi radimo u Srbiji sa jednim proizvođačem mlijeka koji je napravio i siranu, veliku siranu, proizvodi mozzarellu za picerije i sada je on naivno najprije krenuo sa proizvodnjom mozzarelle. Da skratim, 2000 mlijeka po jednom grlu imaju oni u prosjeku. Mi u Hrvatskoj 7, a moji Gradišćanci 13. O tome se radi. O tome je isključivo riječ i ono što mi moramo u okviru ove Strategije stvarati uvjete da svi naši ljudi koji se žele baviti poljoprivrednom proizvodnjom ugrade što više znanja u to jer bez znanja se više ni ovce ne mogu čuvati i tu vas molim da razumijete ovu Strategiju na takav način i molim vas da ju prihvatite.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 10 glasova za i 2 glasa suzdržan usvojena

**O D L U K A**

**o usvajanju Strategije razvoja poljoprivrede i ruralnog prostora Grada**

**Ivanić-Grada za razdoblje 2023. – 2030. godina**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**4. TOČKA**

Gđa. Marina Šiprak – pred vama je prijedlog Odluke o dodjeli javnih priznanja Grada Ivanić-Grada u 2023. godini. Ova Odluka donosi se na temelju Odluke o javnim priznanjima Grada Ivanić-Grada i Zaključka Odbora za dodjelu nagrada Grada od 3. svibnja 2023. godine. Odbor za dodjelu nagrada Grada je donio Zaključak, ovaj Zaključak nakon provedenog postupka Javnog poziva za podnošenje prijedloga kandidata za dodjelu javnih priznanja Grada Ivanić-Grada koji je bio raspisan i objavljen na mrežnim stranicama Grada Ivanić-Grada 14. travnja 2023. godine zaključno do 2. svibnja 2023. godine u kojem roku su svi zainteresirani mogli podnijeti prijedlog kandidata za dodjelu javnih priznanja Grada Ivanić-Grada. Dakle, ovom Odlukom predlaže se dodijeliti slijedeća javna priznanja Grada Ivanić-Grada u 2023. godini. Nagrada Grada Ivanić-Grada za životno djelo „Ivanić Tvrđa“ predlaže se dodijeliti gospođi Đurđi Vukelić Rožić. Nagrada Grada Ivanić-Grada „Đuro Kundek“ za iznimna dostignuća i ostvarenja izvanrednih poslovnih rezultata, jačanje gospodarskog razvoja grada Ivanić-Grada te gospodarsku promociju Grada Ivanić-Grada na nacionalnoj i međunarodnoj razini s područja gospodarstva predlaže se dodijeliti Trgovačkom društvu MI MARIS d.o.o., gospođi Jasni Acinger Prebeg i gospodinu Dragutinu Kezele. Nagrada Grada Ivanić-Grada „Stjepan Basariček“ za doprinos i postignuće od iznimnog značaja za Grad Ivanić-Grad iz područja odgoja i obrazovanja, socijalne skrbi, znanosti, umjetnosti, kulture i medija predlaže se dodijeliti

gospođi Marini Zajčić i gospodinu Krešimiru Skupnjaku. Nagrada Grada Ivanić-Grada „Đuro Stjepan Deželić“ za doprinos i postignuće od iznimnog značaja za Grad Ivanić-Grad iz područja humanitarnih djelatnosti, zdravstva, ekologije i zaštite okoliša, sporta, tehničke kulture i inovacija te aktivnog građanstva predlaže se dodijeliti Volonterskom klubu SŠ Ivan Švear Ivanić-Grad, gospodinu Peri Krnjaiću, gospodinu Željku Škrnjugu, gospođi Suzani Lovrenščak te posthumno gospodinu Krešimiru Ceraniću.

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**O D L U K A**

**o dodjeli javnih priznanja Grada Ivanić-Grada u 2023. godini**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**5. TOČKA**

g. Dražen Hlad – pred vama je prijedlog Odluke o izradi VII. Izmjena i dopuna Urbanističkog plana UPU-4. Riječ je o centru Ivanića ukupne površine 576 ha. Znači, to je k.o. Ivanić, dio k.o. Opatinec i Šarampov. Po mjesnim odborima bi to bilo Centar Ivanić-Grada, MO Lonja, Šarampov Gornji, Jalševec, Donja Poljana, Gornja Poljana. Cilj ovih Izmjena i dopuna je u stvari stvoriti preduvjete za povećani razvoj grada uz očuvanje kvalitete stanovanja. Znači, jednostavno da imamo jedan uređen prostor gdje ćemo omogućiti pojačane investicije i pojačanu gradnju bez da devastiramo taj prostor i da očuvamo kvalitetu stanovanja. Cilj je revidirati zone u gradu kako bi se omogućila gradnja višestambenih zgrada, zatim revidirati određene prometne pravce, znači riječ je o određenim novim prometnicama koje bi se povukle u određenim dijelovima centra Grada što bi dovelo, odnosno što bi omogućilo gradnju novih višestambenih zgrada kao i dodatnih kuća i jednostavno većeg i dodatnog stambenog prostora. Također će se kroz ovaj postupak izrade Plana davati i prijedlozi izrađivaču Plana o projektima koji su od interesa za sam Grad i ti isti će se unijeti u odredbe ovog Plana. Naravno, tu će se riješiti i ostali zahtjevi građana kao i pravnih osoba koje smo prikupili u dosadašnjem razdoblju, prikupljamo ih i dalje i ovim putem pozivamo kako privatne, tako i pravne osobe da podnesu zahtjeve u smislu promjene i izrade i dopune ovog Urbanističkog plana u centru grada. Daljnji tijek, znači ukoliko se ova Odluka usvoji postupak je taj da ćemo birati postupkom jednostavne nabave ovlaštenog stručnog izrađivača Plana. Procjena je da ta nabava traje mjesec dana, kao što sam rekao jer je postupak to jednostavne nabave. Izrada samog Plana bi trajala negdje oko 3 mjeseca. Za vrijeme tog razdoblja će se primati svi ovi zahtjevi koje smo rekli. Pozivamo ponovno sve da se jave sa svojim prijedlozima. Potom je javna rasprava otprilike oko mjesec dana, gdje će se onda evoluirati svi zahtjevi koji će doći, te nakon toga će se opet donijeti prijedlog Odluke o Izmjeni ovog Plana na ovo Gradsko vijeće. Nekakav ukupni taj vremenski slijed bi bio do konca ove godine. To nam je plan. Znate da su u tijeku izrade i nadopune Prostornog plana koji je nadređeni Plan ovom Urbanističkom planu tako da su to usklađena dva dokumenta vezano na promjene u prostoru kao što sam rekao koje će omogućiti daljnji razvoj u gradu.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojena

**O D L U K A  
O IZRADI VII. IZMJENA I DOPUNA**

**URBANISTIČKOG PLANA UREĐENJA UPU-4**

**ZA PODRUČJE IVANIĆ-GRAD, DONJI ŠARAMPOV I JALŠEVEC BREŠKI**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**6.TOČKA**

Gđa. Tamara Mandić – Zakonom o proračunu i Pravilnikom o polugodišnjem i godišnjem izvještaju o izvršenju proračuna propisana je obveza sastavljanja i podnošenja godišnjeg izvještaja o izvršenju proračuna za prethodnu godinu, te njegovo podnošenje na donošenje predstavničkom tijelu jedinice lokalne samouprave. Godišnji izvještaj o izvršenju Proračuna Grada Ivanić-Grada za 2022. godinu temelji se na III. Izmjenama i dopunama Proračuna Grada za 2022. godinu koje ste usvojili 22. prosinca 2022. godine na 14. sjednici. Ukupno ostvareni prihodi i primici za 2022. godinu iznose 104.723.047,00 kn, a ukupni rashodi i izdaci 90.905.552.00 kn. U 2022. godini ostvaren je višak u iznosu od 13.817.495.00 kn. Ukupni prihodi poslovanja u 2022. godini u odnosu na 2021. godinu porasli su za 22,41%. U odnosu na 2021. godinu najviše su porasli ostali nespomenuti prihodi poslovanja koji su ostvareni u iznosu 28.101.000,00 kn što je za 50% više u odnosu na 2021. godinu. Ostale nespomenute prihode čine naknade za eksploataciju mineralnih sirovina, znači rudna renta, ostali nespomenuti prihodi, položajna renta, te prihodi s naslova osiguranja. Prema strukturi u ukupnim prihodima u 2022. godini prihodi od upravnih i administrativnih pristojbi, pristojbi po posebnim propisima, znači rudna renta, komunalni doprinos i komunalna naknada sudjelovali su sa 41%, prihodi od poreza s 35% dok prihodi od pomoći 15%, dok su ostali prihodi sudjelovali s 9%. Pomoći od subjekata unutar općeg proračuna ostvareni su u iznosu 15.498.000,00 kn. Iz državnog proračuna dobiven je iznos od 5.277.000,00 kn za financiranje Javne vatrogasne postrojbe kroz pomoć izravnanja za decentralizirane funkcije, zatim iz Ministarstva kulture i medija za obnovu stare škole u Dubrovčaku Lijevom, iz Ministarstva unutarnjih poslova za nabavu opreme za Javnu vatrogasnu postrojbu. Od Hrvatskih voda primljena je pomoć u iznosu od 3.146.000,00 kn za izgradnju šetnice uz rijeku Lonju IV. faza i za izradu projektne dokumentacije za uređenje vodotoka rijeke Lonje na području grada Ivanić-Grada. Od Zagrebačke županije ostvarena je pomoć u ukupnom iznosu 2.438.000,00 kn za projekt dodatnog opremanja Poduzetničkog inkubatora, rekonstrukcija sportskog poda Sportske dvorane Žeravinec, zatim za izgradnju produžetka ceste i pješačkih staza u Ulici Cvjetka Krnjevića u Ivanić-Gradu, uređenje Društvenog doma i vatrogasne garaže u Trebovcu, izgradnja sportske dvorane u Graberju te za projekte proračunskih korisnika Muzeja, Pučkog otvorenog učilipta, Gradske knjižnice i Javne vatrogasne postrojbe. Od Fonda za zaštitu okoliša i energetsku učinkovitost primljen je iznos od 340.000,00 kn za projekte postavljanja sustava za praćenje kvalitete zraka u Ivanić-Gradu, sufinanciranje troškova izrade projektno-tehničke dokumentacije nadvišenja odlagališta Tarno, zatim projekt postavljanja fotonaponskih elektrana i dizalice topline na objektu Veleučilišta Ivanić-Grad, sufinanciranje provedbe projekta primjene koncepta „pametnih gradova“ – paket pametnog znaka. Prihodi od prodaje nefinancijske imovine ostvareni su u 2022. godini u iznosu od 2.698.000,00 kn. Ostvareni iznos odnosi se na prodaju građevinskog zemljišta i poljoprivrednog zemljišta, od prodaje dugotrajne imovine, dugoročne otplate stanova gradskih te od prodaje zemljišta i komunalne infrastrukture uz zgradu POS-a. U odnosu na 2021. godinu prihodi od prodaje nefinancijske imovine povećani su za 35%. Primici od financijske imovine su iznosili 5.117.000,00 kn. Iz kreditnog zaduženja financiran je projekt izgradnje sportske dvorane u Graberju i rekonstrukcija dogradnje Dječjeg vrtića Žeravinec. Što se tiče rashoda rashodi poslovanja ostvareni su u iznosu 68.661.000,00 kn ili za 3% više nego u 2021. godini. Rashodi poslovanja odnose se na rashode za zaposlene u iznosu od 21.968.000,00 kn, materijalni rashodi u iznosu od 30.337.000,00 kn te financijski rashodi, subvencije, pomoći dane u inozemstvu i unutar općeg proračuna, naknade i ostale rashode u ukupnom iznosu od 14.355.000,00 kn. Rashodi za nabavu nefinancijske imovine ostvareni su u iznosu od 16.825.000,00 kn i u odnosu na 2021. godinu povećani su za 42%. Neki od značajnijih projekata u 2022. godini koji su završeni je izgradnja i rekonstrukcija Dječjeg vrtića Žeravinec, izgradnja produžetka ceste i pješačkih staza u Ivanić-Gradu u Ulici Cvjetka Krnjevića, zatim rekonstrukcija Moguševe ulice i izgradnja nogostupa II. faza, izgradnja šetnice uz lijevu obalu rijeke Lonje u Ivanić-Gradu obuhvat od Savske ulice prema jugu duljine 202 m, zatim rekonstrukcija krovišta na gradskoj tržnici Maznica, postavljanje sustava za praćenje kvalitete zraka, te izrađena projektna dokumentacija za uređenje vodotoka Lonje na području grada Ivanić-Grada. Višak prihoda je nastao većim ostvarenim prihodima kao što sam napomenula, ali i planiranim, a ne završenim projektima izgradnja šetnice uz rijeku Lonju, obnova nogostupa u Posavskim Bregima i Ulici Alojza Vulinca čiji je završetak u 2023. godini. Višak je ostvaren i dobivanjem nekih sredstava Zagrebačke županije koji će biti utrošen u 2023. godini, na primjer za dodatno opremanje Poduzetničkog inkubatora koje nabave se obavljaju sada u 2023. godini.

Gradsko vijeće jednoglasno je sa 12 glasova za prihvatilo prijedlog predsjednika Gradskog vijeća da se održi objedinjena rasprava za podtočke predmetne točke.

Gđa. Maja Krnjević – samo kratko, iako se ne odnosi konkretno na ove podatke koje smo sada čuli, proučili smo ih i OK. Ono što me zanima, u slučaju da se stvarno ukine prirez kako ćemo mi taj prihod nadomjestiti, odnosno da li se pripremamo i za takvu situaciju ukoliko se ona dogodi.

Gradonačelnik – prvo, pričekat ćemo Odluku Vlade uopće da vidimo kompletni paket svih mjera. Pretpostavljam da ukoliko će se ukinuti prirez koji direktno je prihod proračuna Grada i nije prihod države, da li je Vlada predvidjela na koji način će kompenzirati gradovima i lokalnoj samoupravi ta sredstva. Ukoliko nije to predvidjela ono što mogu reći je da Ivanić-Grad ima jedan od manjih prireza i da sam prirez ne utječe značajno na proračun Grada. On je, naravno, prihod sredstava koje se namjensko troše i mislim da je baš u proračunu Grada većina toga usmjerena na sport i ne znam još koje djelatnosti, ali naprosto ćemo to kompenzirati. Ono što me raduje je da je sve veći prihod i vidimo u ovih prvih tri mjeseca upravo od poreza na plaće koje dobivamo iz ostalih poreznih prihoda. Vidjeli ste i ovdje da je višak postojao u prošloj godini značajan, on je prvenstveno bio vezan uz situaciju sa ratom u Ukrajini, ali ako ste pročitali onda ste vidjeli da i po ostalim stavkama prihoda proračuna proračun raste. Tendencija rasta prihoda je prisutna i dan danas i s obzirom na stanje proračunskih prihoda ne zabrinjava me zapravo uopće takva situacija i Grad će moći bez problema servisirati eventualno ukidanje prireza. Samim time će porasti plaće našim građanima za taj postotak, opet će to povećati na neki način porez na dohodak, a i nadam se evo da će država voditi računa o lokalnoj samoupravi i kompenzirati nam taj nedostatak u proračunu.

a)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**GODIŠNJI IZVJEŠTAJ O IZVRŠENJU PRORAČUNA GRADA IVANIĆ-GRADA**

**ZA 2022. GODINU**

b)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**IZVJEŠTAJ**

**o izvršenju Programa socijalnih potreba**

**Grada Ivanić-Grada za 2022. godinu**

c)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 11 glasova za i 1 glas suzdržan usvojen

**IZVJEŠTAJ**

**o realizaciji financiranja javnih potreba u kulturi na području Grada Ivanić-Grada u 2022. godini**

d)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**IZVJEŠTAJ**

**o izvršenju** **Programa javnih potreba** **u tehničkoj kulturi na području Grada Ivanić-Grada u 2022. godini**

e)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**IZVJEŠTAJ**

**o izvršenju Programa javnih potreba u provedbi programa i projekata civilnog društva Grada Ivanić-Grada u 2022. godini**

f)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**IZVJEŠTAJ**

**o izvršenju Programa** **javnih potreba**

**u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2022. godinu**

g)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**IZVJEŠTAJ**

**o izvršenju Programa javnih potreba u sportu na području Grada Ivanić-Grada u 2022. godini**

h)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**IZVJEŠTAJ**

**o izvršenju Programa javnih potreba u vatrogastvu i civilnoj zaštiti Grada Ivanić-Grada u 2022. godini**

i)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojeno

**IZVJEŠĆE O IZVRŠENJU PROGRAMA GRAĐENJA OBJEKATA KOMUNALNE INFRASTRUKTURE ZA 2022. GODINU**

j)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojeno

**IZVJEŠĆE O IZVRŠENJU PROGRAMA ODRŽAVANJA KOMUNALNE INFRASTRUKTURE ZA 2022. GODINU**

k)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojeno

**IZVJEŠĆE O IZVRŠENJU**

**Programa utroška sredstava šumskog doprinosa za 2022. godinu**

Akti prileže zapisniku i čine njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima su dostavljeni u materijalima za sjednicu Gradskog vijeća.

**7.TOČKA**

Gđa. Tamara Mandić – Proračun i proračunski korisnici obvezni su temeljem Zakona o proračunu sastavljati financijske izvještaje za razdoblja u tijeku proračunske godine i za tekuću proračunsku godinu. Financijski izvještaji izrađuju se s ciljem prezentiranja informacija o financijskom položaju i uspješnosti ispunjavanja postavljenih ciljeva. Na kraju izvještajnog razdoblja rezultat poslovanja utvrđuje se sučeljavanjem ukupnih prihoda/primitaka i rashoda/izdataka, pri čemu se saldo utvrđuje u okviru podskupine 922 Višak/manjak prihoda. Odredbom članka 82. stavka 2. Pravilnika o proračunskom računovodstvu i računskom planu propisano je da se stanja utvrđena na osnovnim računima podskupine 922 – Višak/manjak prihoda i iskazana u financijskim izvještajima za proračunsku godinu, raspodjeljuju u sljedećoj proračunskoj godini u skladu s odlukom o raspodjeli rezultata i uz pridržavanje ograničenja u skladu s propisima iz područja proračuna. Grad Ivanić-Grad je izradio i predao financijske izvještaje za 2022. godinu u obliku i rokovima propisanim Pravilnikom o financijskom izvještavanju u proračunskom računovodstvu, pri čemu je na dan 31. prosinca 2022. godine kao financijski rezultat poslovanja utvrđen ukupan višak prihoda u iznosu od 2.048.302,20 EUR koji se sastoji od prenesenog viška iz prethodnih godina u iznosu 258.755.00 eura i viška prihoda i primitaka ostvarenih u tekućoj 2022. godini u iznosu 1.789.547,00 eura. Utvrđeni financijski rezultat u iznosu od 2.048.302,00 eura u svojoj računovodstveno propisanoj strukturi proizlazi iz viška prihoda poslovanja u iznosu od 2.514.421,60 EUR, višak primitaka od financijske imovine u iznosu 559.686,96 EUR, te manjak prihoda od nefinancijske imovine u iznosu od 1.025.806,36 EUR. Ovom Odlukom utvrđuje se rezultat poslovanja, struktura rezultata, provodi se preraspodjela financijskog rezultata Grada Ivanić-Grada za 2022. godinu ostvarenog na razini izvornog proračuna iskazanog u financijskim izvještajima Grada Ivanić-Grada za 2022. godinu u svrhu knjigovodstvenog usklađenja na računima podskupine 922 te se utvrđuje namjena i raspodjela dijela viška neutrošenih prihoda.

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**ODLUKA O RASPODJELI REZULTATA ZA 2022. GODINU**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**8.TOČKA**

Predsjednik gradskog vijeća – sukladno članku 52. Poslovnika zaprimio sam amandman predlagatelja akta gradonačelnika za izmjenu i dopunu prijedloga I. izmjena i dopuna Proračuna Grada Ivanić-Grada za 2023. godinu koji se odnosi na osnivanje Zaklada Veleučilišta Ivanić-Grad. Obzirom da je amandman podnesen sukladno čl. 55. st. 1. Poslovnika ovaj amandman postaje sastavni dio prijedloga i o njemu se ne glasuje odvojeno

Gđa. Tamara Mandić – I. izmjenama i dopunama Proračuna Grada Ivanić-Grada za 2023. godinu predlaže se povećanje prihoda za 2.663.085,00 eura ili 15% te se predlaže da se prihodi i primici utvrde u iznosu 20.149.405,00 eura. Ovim Izmjenama i dopunama Proračuna nisu se mijenjale projekcije za 2024. i 2025. godinu. Najznačajniji razlog za predlaganje I. Izmjena i dopuna Proračuna su prihodi su planirani sukladno procjeni ostvarenja te tekuće i kapitalne potpore usklađene su sukladno očekivanjima. Ukupni prihodi Proračuna prije I. Izmjena iznosili su 15.126.720,00 eura i ovim izmjenama povećani su za 2.703.085,00 eura, te iznose 17.829.805.00 eura. Ovim prijedlogom predlaže se da se prihodi povećaju za prihode od pomoći za iznos 1.923.135,00 eura, prihodi od poreza i prireza na dohodak za iznos 575.000,00 eura, prihod od imovine za 96.000,00 eura, prihod od prodaje nefinancijske imovine za 99.400,00 eura. Primici od financijske imovine i zaduženja smanjeni su za 40.000,00 eura te iznose 2.319.600,00 eura. Rashodi poslovanja ovim se Izmjenama i dopunama Proračuna povećavaju za 3.286.205,00 eura ili 30,5 % i planiraju se u iznosu od 14.050,025,00 eura. Rashodi za nabavu nefinancijske imovine smanjeni su za iznos od 419.000,00 eura ili 5,3% i planiraju se u iznosu 7.567.000,00 eura. Od nekih većih stavaka koje smo predvidjeli ovim Izmjenama Proračuna su rekonstrukcija Kolodvorske ulice i Ulice Franje Jurinca, rekonstrukcija Tarno ulice u naselju Tarno, rekonstrukcija Obrtničke ulice u Opatincu, rekonstrukcija Ulice kralja Tomislava i Dubrovačke ulice za koju smo dobili vaučere iz Fonda solidarnosti Europske unije. Zatim, izgradnja kružnog raskrižja Županijske ceste 3041 i Ulice slobode jer smo planirali sufinanciranje sredstvima Županijskih cesta, zatim izgradnja nogostupa od Zaklepice do Posavskih Brega centra, zatim nabava opreme za uređenje Učeničkog doma za potrebe Veleučilišta Ivanić-Grad, projekti ulaganja u objekt Dječji vrtić Žeravinec, sanacija oštećenja ravnih krovova na tržnici Maznica iznad lokala, asfaltiranje nerazvrstanih cesta, izrada projektne dokumentacije za Kundekovu kuću, izgradnja školske dvorane u Graberju Ivanićkom je povećana s osnove naplaćenih penala u 2022. godini i nabava komunalne opreme i uređaja.

Gradsko vijeće jednoglasno je sa 12 glasova za prihvatilo prijedlog predsjednika Gradskog vijeća da se održi objedinjena rasprava za podtočke predmetne točke.

a)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**Odluka o I. izmjenama i dopunama Proračuna Grada Ivanić-Grada**

**Za 2023. godinu**

b)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**ODLUKA**

**o I. izmjenama i dopunama**

**Odluke o izvršavanju Proračuna Grada Ivanić-Grada za 2023. godinu**

c)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako su sa 11 glasova za jednoglasno usvojene

**I. izmjene i dopune**

**PROGRAMA**

**socijalnih potreba**

**Grada Ivanić-Grada za 2023. godinu**

d)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako su sa 11 glasova za jednoglasno usvojene

**I. Izmjene i dopune**

**Programa javnih potreba u kulturi na području Grada Ivanić-Grada u 2023. godini**

e)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako su sa 11 glasova za jednoglasno usvojene

**I. Izmjene i dopune**

**Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2023. godinu**

f)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako su sa 11 glasova za jednoglasno usvojene

**I. Izmjene i dopune**

**P R O G R A M A**

**javnih potreba u sportu na području Grada Ivanić-Grada**

**za 2023. godinu**

g)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako su sa 11 glasova za jednoglasno usvojene

**I. izmjene i dopune Programa**

**javnih potreba u vatrogastvu i civilnoj zaštiti**

**Grada Ivanić-Grada u 2023. godini**

h)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako su sa 11 glasova za jednoglasno usvojene

**I. IZMJENE I DOPUNE**

**Programa građenja komunalne infrastrukture na području**

**Grada Ivanić-Grada za 2023. godinu**

i)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako su sa 11 glasova za jednoglasno usvojene

**I. IZMJENE PROGRAMA**

**održavanja komunalne infrastrukture za 2023. godinu**

Akti prileži zapisniku i čine njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima su dostavljeni u materijalima za sjednicu Gradskog vijeća.

**9. TOČKA**

Gđa. Tamara Mandić – Trgovačko društvo IVAPLIN d.o.o. je 3. svibnja 2023. godine dostavilo zahtjev Gradu Ivanić-Gradu za dodjelu kapitalne pomoći društvu u iznosu od 30.000,00 eura, za izvođenje građevinskih radova na zamjeni distributivno opskrbnog plinovoda u Savskoj ulici u Posavskim Bregima, na dionici od kućnog broja 50 do kućnog broja 68 A, na k.č.br. 1442/1, k.o. Posavski Bregi. Predmetne radove je nužno izvršiti radi dotrajalosti plinovoda, sprječavanja propuštanja i sigurnosti distribucije plina, u okviru sanacije nogostupa u Savskoj ulici u Posavskim Bregima koji je planiran ovim I. Izmjenama i dopunama Proračuna

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**O D L U K U**

**o kapitalnoj pomoći trgovačkom društvu IVAPLIN d.o.o.**

**za distribuciju i opskrbu plinom**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**10. TOČKA**

Gđa. Tamara Mandić – Zagrebačka županija, Upravni odjel za prostorno uređenje, gradnju i zaštitu okoliša, raspisala je 12. travnja 2023. godine Javni poziv za financiranje troškova saniranja šteta i obnove zgrada javne namjene oštećenih potresom na području Zagrebačke županije. Na temelju predmetnog Javnog poziva Župan Zagrebačke županije je 21. travnja 2023. godine donio Odluku o dodjeli financijskih sredstava za troškova saniranja šteta i obnove zgrada javne namjene oštećenih potresom na području Zagrebačke županije kojom Odlukom su Muzeju Ivanić-Grada odobrena dodatna financijska sredstva za troškove saniranja štete i obnove zgrade javne namjene oštećenih potresom na području Zagrebačke županije za provedbu projekta „Cjelovita obnova zgrade stare škole Dubrovčak Lijevi“, u ukupnom iznosu od 80.915,44 eura. Za odobrena dodatna sredstva Muzej Ivanić-Grada je dužan prilikom potpisivanja dodatka ugovoru dostaviti Zagrebačkoj županiji bankovnu garanciju ili bjanko zadužnicu ovjerenu od strane javnog bilježnika u visini ukupno odobrenih dodatnih sredstava kao instrument za osiguravanje namjenskog trošenja odobrenih dodatnih sredstava. S obzirom na to da Gradsko vijeće Grada Ivanić-Grada obavlja prava i dužnosti Grada Ivanić-Grada kao osnivača Muzeja Ivanić-Grada, ovom Odlukom ćete se suglasiti, ukoliko ju usvojite, Muzeju Ivanić-Gradu za izdavanje bjanko zadužnice Zagrebačkoj županiji ukupnog iznosa 81.000,00 eura kao jamstvo za namjensko trošenje odobrenih dodatnih financijskih sredstava za troškove saniranja štete i obnove zgrade javne namjene oštećenih potresom na području Zagrebačke županije u okviru provedbe projekta „Cjelovita obnova zgrade stare škole Dubrovčak Lijevi“.

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**O D L U K A**

**o davanju suglasnosti Muzeju Ivanić-Grada za izdavanje bjanko zadužnica**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**11. TOČKA**

Gđa. Marina Šiprak - pred vama je prijedlog zaključka o prihvaćanju inicijative Veleučilišta Ivanić-Grad za osnivanje Zaklade Veleučilišta Ivanić- Grad. Veleučilište Ivanić-Grad pokrenulo je inicijativu za osnivanje Zaklade Veleučilišta Ivanić-Grad sa Gradom Ivanić-Gradom. Zaklada je sukladno Zakonu o zakladama neprofitna pravna osoba bez članova, odnosno imovina namijenjena da sama odnosno prihodima što ih stječe trajno služi ostvarivanju neke općekorisne svrhe ili dobrotvorne svrhe. Zaklada Veleučilišta Ivanić-Grad, namjera osnivanja te Zaklade je ostvarivanje općekorisne svrhe sukladno Zakonu o zakladama, a osobito radi unapređenja visokog obrazovanja i znanstvene djelatnosti na Veleučilištu Ivanić-Grad, te radi unapređenja međunarodne suradnje sa drugim visokim učilištima. Ukoliko Gradsko vijeće Grada Ivanić-Grada danas prihvati ovu inicijativu Grad Ivanić-Grad i Veleučilište Ivanić-Grad kao osnivači, odnosno zakladnici pristupit će donošenju akta o osnivanju i Statuta Zaklade Veleučilišta Ivanić-Grad kojim aktima će se detaljnije odrediti svrha Zaklade, djelatnosti kojima se svrha Zaklade ostvaruje, tijela Zaklade, osnovna imovina Zaklade, te druga pitanja od važnosti za unutarnje ustrojstvo i djelovanje Zaklade. Ono što je još možda bitno napomenuti kod ove točke da osnivački akt u slučaju kada Zakladu osniva dvije ili više osoba se donosi u obliku ugovora o osnivanju Zaklade koji će onda potpisati Grad Ivanić-Grad i Veleučilište Ivanić-Grad dok Statut Zaklade kao temeljni opći akt donose zapravo sama tijela Zaklade. Isto tako ono što je možda još bitno reći da je Upravno vijeće Veleučilišta Ivanić-Grad na svojoj sjednici koja je održana 5. svibnja 2023. također podržalo ovu inicijativu te predlažemo i Gradskom vijeću da usvoji ovaj Zaključak, odnosno podrži inicijativu za osnivanje Zaklade.

Gđa. Maja Krnjević – u načelu smo apsolutno za formiranje Zaklade, no međutim način financiranja Zaklade je interesantan i tu bi trebalo biti malo određeniji kako bismo sa sigurnošću digli ruku za. Da se ne bi dogodilo da nakon nekog vremena oni koji završe Visoku školu imaju recimo priziv savjesti.

Gradonačelnik – slijedećim aktima će biti jasnije. U principu u osnivanju Zaklade Grad će sigurno ući sa nekakvim osnivačkim kapitalom, jednim dijelom će naravno ući i Visoka škola, međutim iz samog dokumenta se vidi da je zapravo funkcija Zaklade unaprjeđenje našeg Veleučilišta, stvaranje, rekao bih mogućnosti i da privatni investitori, privatnici, gospodarstvenici i druge institucije ulažu legalno novac u naše Veleučilište, a kroz same akte Zaklade će biti određeno, znači vjerojatno će se sufinancirati jedan dio socijalnih stipendija, jedan dio će se ulagati vjerojatno u mogućnost studiranja možda raseljenih Hrvata u Ivanić-Gradu iz područja drugih država, jedan dio će se tih sredstava koristiti za kupovinu opreme novih sredstava, praćenja trendova u medicini koji će raditi Veleučilište. Znači, cilj je zapravo da se kroz Zakladu osigura mogućnost financiranja, sufinanciranja i privatnog novca, privatnog kapitala na transparentan način i na taj način se osigura još dodatni prihod našeg Veleučilišta izvan samih školarina i samih sredstava koja inače idu iz Proračuna Grada da se stvore mogućnosti još dodatnog financiranja i privatnih subjekata i drugih nekih zainteresiranih subjekata koji bi na taj način ulagali sredstva u naše Veleučilište za razvoj Veleučilišta, za nabavu opreme, za mogućnost sufinanciranja studentskih školarina, za određene socijalne skupine studenata ili neke druge skupine koje će već biti samim aktima Zaklade kasnije definirane.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju inicijative Veleučilišta Ivanić-Grad za osnivanje**

**Zaklade Veleučilišta Ivanić-Grad**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**12. TOČKA**

Pod točkom Razno drugih pitanja niti prijedloga nije bilo.

Sjednica Gradskog vijeća Grada Ivanić-Grada dovršena je u 19.05 sati.

Zapisnik sastavila PREDSJEDNIK

GRADSKOG VIJEĆA

Nikolina Mužević Željko Pongrac, pravnik kriminalist